ADIKZIOEN PREBENTZIORAKO ESKOLA PROGRAMA UNIBERTSALEAN\nD.B.H. 1., 3. eta 4. mailako ikasleen guraso estimatuak:\nZuekin harremanetan jarri gara jakinarazteko zuen seme-alabek ADIKZIOEN PREBENTZIORAKO ESKOLA PROGRAMA UNIBERTSALEAN parte hartu dutela.\nEkimen hori Gasteizko Udaleko Hezkuntza Zerbitzuak sustatu du eta EDIRENeko profesionalek eman dute.\nIkastetxeak Programa horren garapenaren aldeko apustu sendoa egin du, eta zuek ere proiektu horretan parte hartu dezazuen eskatu nahi dizuegu, TABAKOA, CANNABIS, PSIKOFARMAKOEKIKO menpekotasunaren prebentzioa kontuan hartzea oso garrantzitsua baita zuen seme-alaben heziketan.\nHorretarako, HITZALDI HAUETAN parte hartzera gonbidatu nahi zaituztegu:\n-D.B.H. 1. mailako ikasleen gurasoentzat:“TABAKOAREKIKO MENPEKOTASUNAREN PREBENTZIOA”\nHIZLARIA: Jone Arriolabengoa, Gizarte-hezitzailea, Emakume eta Gizonen Berdintasun Masterra\n-D.B.H. 3. mailako ikasleen gurasoentzat:“KANNABISAREKIKO MENPEKOTASUNAREN PREBENTZIOA”\nHIZLARIA: Beatriz Fernández Corres, psikologoa\n-D.B.H. 4. mailako ikasleen gurasoentzat:“PSIKOFARMAKOEKIKO MENPEKOTASUNAREN PREBENTZIOA”\nHIZLARIA:Beatriz Fernández Corres, psikologoa\nEGUNA: Asteazkena, Abenduak 18\nTOKIA: Ikastolako LIBURUTEGIAN\nForu Aldundiak Ikasbidea Ikastolako 40.urteurrena ospatzen du.\nAzaroaren 29an Arabako Foru Aldundiak ekitaldi bat antolatu zuen Probintziako Jauregian Ikasbidea Ikastolako 40.urteurrena ospatzeko.\nDenbora honetan, Ikasbidea Arabako irakaskuntzaren erreferente bat bihurtu da; euskaraz aritu zen lehen eskola publikoa izatetik gaur egun eskola publiko integral handiena izatera pasatu da. Arabako Foru Aldundiak 1973an martxan jarri zuen, Manuel María Lejarreta buru zela eta Ikerne Oiarzabal (“Visi”) zuzendaritzapean, urte haietan sortu berria izan zenaren Euskara Zerbitzuaren arduraduna.\nAhaldun Nagusiak azpimarratu zuen berrogei urte ondoren gero eta jendek gehiago euskaraz ikasi eta hitz egiten duela. Eta hau posible izan dela geroztik eten ez den lan konstante eta konpartitua. Horrela, euskara askorentzat ama-hizkuntza ez izan arren, seme-alaben hizkuntza bihurtu dela, beraiek baitira nagusiak irakasten ari direnak.\nEkitaldian, Foru Aldundiko Aretoan egina, Ikasbideako hainbat ordezkari egon dira, hastapenetik gaur egun arte, eta Ahaldun Nagusiak oroipen bat eman die. Halaber, De Andrések oroigarri plaka bat eman dio Luis Mari García, gaur egungo zuzendariari, horrekin eskertu nahi du “40 urte hauetan egin den lana gazteak hezitzen, euskal kultura sustatzen eta Araban euskara zabaltzen”.\nHarrera ofizialaren bideo-lana ikusteko: http://bcove.me/wbi62hqa\nEkitaldiaren argazkiak ikusteko: http://www.flickr.com/photos/76405008@N02/\nIturribero Mendi Taldea - Abenduak 1\nOhar honen bidez gogorarazi nahi dizuegu 2013-14 denboraldiko egutegi berriaren arabera aste honetako igandean, abenduak 1, San Cristobal -884 metroetakoa- mendira Gatzaga Buradonetik hurbilduko garela. Zailtasuna: erraza.\nEskola-garraioan laguntzeko zerbitzua ematen duten langileen greba\nEskola-garraioan laguntzeko zerbitzua ematen duten langileen sindikatuek greba partziala deitu dute 2013ko azaroaren 26 eta 28rako eta abenduaren 3 eta 5erako era honetan:\n•2013ko azaroaren 26an eta abenduaren 3an 08:00etatik 10:00etara.\n•Azaroaren 28an eta abenduaren 5ean 14:00etatik 18:etara.\nHortaz, baliteke bihar goizeko 8:30etan ez izatea autobus zerbitzurik Haur eta Lehen hezkuntzako ikasleentzat.\nEgoera berean egon gaitezke azaroaren 28an, osteguna, ikastolatik etxera itzultzeko arratsaldeko 16:30ean.\nLuis Mari García Ojanguren\nGURASOENTZAKO HITZALDIAK / BADU BADA ERAKUSKETA\nBadu Bada erakusketaren barruan gurasoentzako hitzaldiak antolatu dira. Ziur gaude ikastetxeko guraso askorentzat benetan interesgarriak eta lagungarriak izan daitezkeela. Horregatik bidaltzen dizuegu gonbidapen hau.\nBadu Bada erakusketa euskara eta eleaniztasunari buruzkoa da. Arabako Foru Aldundiak antolatu du. Urritik urtarrilera bitarte egongo da Gasteizen. Ikusgarria eta harrigarria ere bada, eta seme-alabekin joateko modukoa. Erakusketara hurbildu zaitezkete, hitzaldiaren eguna aprobetxatuz edo beste egunen batean. Ziur gustatuko zaizuela. www.badubada.com\nAzaroak 5, asteartea, 19.30ean:\n-Euskera entra un idioma en casa.\nAholkuak euskara ez dakiten gurasoei. Gaztelaniazko hitzaldia.\nAzaroak 16, larunbata, 11.00etan:\n-¿Cómo ayudarles en las tareas escolares si no sabemos euskera?\nSeme-alabei eskolako lanekin laguntzeko aholkuak. Gaztelaniazko hitzaldia.\nAzaroak 25, astelehena, 19.30ean:\n-Euskara ikasten ari naiz… Euskaraz egin behar al nuke seme-alabekin?\nAholkuak euskara ikasten ari diren edo euskara oso ondo ez dakiten gurasoei. Euskarazko hitzaldia.\nLekua: Ignacio Aldekoa Kultur Etxea (Florida pasealekua, 9)\nAurrekoa 1 ... 40 41 42 43 44 45 46 ... 56 Hurrengoa


Gipuzkoak bere nazioartekotzea finkatu du - Artikulua - Gipuzkoa ETORKIZUNA ORAIN\nGipuzkoak bere nazioartekotzea finkatu du\nEustatek eman dituen turismoari buruzko ekaineko datuen arabera, Gipuzkoak bere nazioartekotzea finkatu du.\nDenis Itxaso Kultura eta Turismoko diputatuaren iritziz, Eustatek gaur eman dituen turismoari buruzko ekaineko datuen arabera, Gipuzkoak bere nazioartekotzea finkatu du.\nItxasoren ustez, datu oso adierazgarriak daude, besteak beste, Gipuzkoan egindako batez besteko egonaldia luzatzen doala eta lehen aldiz gainditu dela bi gaueko egonaldia, 2,04an kokatuz. “Datu hori oso garrantzitsua da, lurraldea hobeto ezagutzeko interesa gero eta handiagoa dela adierazten baitu".\nHalaber, lurraldearen nazioartekotzeak gora egin du, atzerriko turisten kopurua % 13 igo baita; beraz, datu horren arabera, munduan gero eta gehiago ezagutzen da Gipuzkoako lurraldea eta oso erakargarria da atzerritarrentzat.\nHalaber, azpimarratu behar da hotelen okupazioak 2,2 puntu egin duela gora, eta hotelak gehien hartuta dauden lurraldea dela, hau da, % 64,8. “Datu horiek erakusten dute hotel sektorearen eraginkortasuna eta plazen eskaintza eta eskaeraren artean dagoen oreka” esan du turismoko diputatuak.\nAldi berean, Gipuzkoako lurraldearekiko hiriburuak duen pisua gainerako lurraldeetan baino txikiagoa da. Gipuzkoan ematen dira hiriburuaren eta lurraldearen arteko datu orekatsuenak, eta hori da, hain zuzen ere, departamentuaren helburuetako bat, turismo-fluxuak harmonikoak eta kohesionatuak izatea.\n“Horregatik, behin eta berriz esaten dugu ez garela zorabiatu eta itsutu behar zenbakiei begira; izan ere, garrantzitsuena ez da turistak mugarik gabe etortzea, baizik eta turismoa jasangarria eta orekatua izatea lurralde osoan, eta kalitatezkoa eta desberdintzekoa eskaintzan” adierazi du.\n“Denok egin behar dugu lan Gipuzkoak helmuga gisa dituen kalitatea eta prestigioa gordetzeko eta, horrela, gorako joera hau finkatzeko, betiere denon kalterako diren gehiegikeriak eta masifikazioak saihestuta".


'Akelarre', EiTBk parte hartzen duen filma, Urrezko Maskorragatik lehiatuko da\nHorrez gain, New Directors atalak 'Ane' eta 'Hil kanpaiak' filmak izango ditu saileko filmen artean.\nPablo Agueroren Akelarre filma, EiTBren parte-hartzea duena, eta Antonio Mendez Esparzaren Courtoom 3H (3H Epaitegiko Aretoa) filma Donostiako Zinemaldiaren 68. edizioko Urrezko Maskorra lortzeko lehiatuko dira. Gainera, New Directors atalak Ane eta Hil kanpaiak izango ditu, besteak beste, EiTBren parte-hartzea duten filmak horiek ere.\nPablo Aguerok New Directors sailean parte hartu zuen 77 Doronship lanarekin (2009), eta Sail Ofizialean, Eva no duerme lanarekin (2015). Orain, Akelarre filmarekin lehiatzeko itzuliko da, 2017an Europa-Latinoamerika VI. Koprodukzio Foroaren ArteKino International Prize saria irabazi zuen proiektuarekin, hain zuzen. Errealizadore argentinarraren bosgarren filma Espainiaren, Frantziaren eta Argentinaren arteko koprodukzioa da; Amaia Aberasturi eta Alex Brendemühl dira protagonistak, eta Euskal Herrian filmatu da, euskaraz eta gaztelaniaz. Drama historiko bat da, Euskal Herrian, XVII. mendean, sorginkeriarekin zerikusia duen prozesu judizial bat oinarri duena.\nAntonio Mendez Esparza, gizarte-arazoengatik kezkatuta beti, Urrezko Maskorra lortzeko borrokatuko da bere hirugarren film luzearekin: Courtoom 3H (3H Epaitegiko Aretoa). Ez-fikziozko istorio bat da, eta adin txikikoekin lotutako gaiak ebazten dituen Floridako auzitegi berezi batean kokatzen da. AEBn bizi den zinemagilea koprodukzio espainiar-estatubatuar honekin itzuliko da Zinemaldira, hemen aurkeztu baitzituen bere aurreko lanak ere.\nRodrigo Sorogoyenek hirugarrenez parte hartuko du Sail Ofizialean. Aurreko edizioetan, Que Dios nos perdone (Gidoi Onenaren Epaimahaiaren Saria, 2016) eta El reino (2018) filmekin parte hartu zuen. Oraingoan, zuzendariak Antidisturbios telesaila erakutsiko du lehiaketaz kanpo (Movistar+ plataformakoa da, eta sei kapitulu ditu): istiluen aurkako polizia talde bati giza hilketa leporatu diete, kaleratze-prozesu bat konplikatu ostean. Aktoreen zerrendan Vicky Luengo, Raúl Arévalo, Álex García, Hovik Keuchkerian, Roberto Álamo, Raúl Prieto eta Patrick Criado daude.


Hots motak, euskal soinuak [Sareko Euskal Gramatika]\nEuskararen bokal sistema\nEuskararen fonema kontsonanteak\nBokalak ekoiztean, biriketatik datorren aire-etorriarekin laringean ahoskordek dardara egiten dute eta airea ahots-bidetik kanporatzen da. Bokalek aire kanporatze horretan ez dute inolako oztoporik. Artikulazio organoak bokalak ekoizterakoan daude irekien, eta horrekin batera, bokalek oinarrizko frekuentzia garaiena izan ohi dute eta armonikoen aberastasun handiena (Oñederra 2004).\nHizketarako airea kanporatzean, ahots bidean dauden organoek hartzen dituzten formek laringean sortutako uhinak moldatzen dituzte. Ahots bidearen tamaina eta forma alda daiteke, batez ere mihia eta ezpainak mugituz. Eta horrela bokal desberdinak sortzen dira.\nBokal sistema gehienen oinarrizko parametroek hiru eskala hartzen dituzte oinarri: eskala horien muturreko puntuak tradizionalki goikoa eta behekoa, aitzinekoa eta atzekoa eta biribildua eta ez-biribildua izenez ezagutu dira. Euskararen kasuan, oro har, goikoa eta behekoa, aitzinekoa eta atzekoa ezaugarriak erabili dira bokalak sailkatzeko. Biribiltasuna zubererazko /y/ ezaugarritzeko erabiltzen da.\nBatez ere mihiaren puntu gorenena hartuz kontuan, ezaugarri horiek bokalen sailkapen artikulatoriorako erabili izan dira.\nBost bokal horiek ondoko ezaugarriak dituzte:\n/a/ erdiko bokal ireki edo behekoa\n/e/ aitzineko bokal erdi-ireki edo artekoa\n/i/ aitzineko bokal itxi edo goikoa\n/o/ atzeko bokal erdi-ireki edo artekoa\n/u/ atzeko bokal itxi edo goikoa\nBokal hauei gehitu behar zaie [y] ikurraren bidez adierazten den hots unitatea: aitzineko bokal biribildu itxi edo goikoa, ortografikoki <ü>-z adierazten dena. Bokal hori ez da orokorra euskararen sisteman, Iparraldeko hizkeretan bakarrik gertatzen baita: euskal hitzetan euskara zuberotarrean bakarrik eta maileguetan Iparralde osoan.\nKontuan hartuta euskal hizkeren ugaritasuna, ez da erraza gaurko euskar(ar)en unitate bokaliko guztien zerrenda zehatza eta osoa ekartzea hona. Taula honetan euskal hizkerek batera dituzten fonema bokalikoak bildu ditugu, edo euskalki nagusietan aurkitzen direnak:\nEuskararen fonema bokalikoen taula\ni u* ui**\ne o ei / eu oi\n* Zubereraz, u [y] ebakitzen da hainbat ingurunetan.\n** ui arraroa da eta erabat ekialdekoa.\nEuskarak bokal ahokariak ditu berez; aldiz, zubererak (baita dagoeneko hiztunik ez duen erronkarierak ere) bokal ahokariez gain bokal sudurkariak ere baditu (ikus Mitxelena 1977 , 1985, Hualde 1993b, Zuazo 1989, 2003). Zubereraz aparte Iparraldeko euskalki guztietan ere erabiltzen dira bokal sudurkariak, frantsesetikako mailegu askotan, bereziki ―baina ez bakarrik― jende gaztearen ezpainetan (Jauregi & Epelde 2010).\nEuskararen sistema orokorra (ik. gorago triangelua) aski sistema sinplea eta oinarrizkoa dela ikus daiteke; sistema zabalduena da, bestalde, munduko hizkuntzetan. Maddieson-en (1984, 126) lanak 317 hizkuntzaren bokalei buruzko datuak biltzen ditu, eta bost bokal dituztenak %21,5 osatzen dute. Maddieson-ek honako ondorio hau ateratzen du: “The most common number of vowel phonemes in a languages is 5” (1984, 134).\nHogeigarren mendean zehar, ikuspegi diakronikoa eta berreraikuntza fonologikoa ardatz izan duten hainbat lan egin izan da euskararen esparruan. Guztien artean Koldo Mitxelenaren Fonética Histórica Vasca (FHV) lan eskerga eta erabakigarria nabarmentzen da, bere luzera eta aberastasunagatik. Hartan, besteak beste, proto-euskararen unitate fonemikoen proposamena ekarri zuen Mitxelenak, eta badirudi bokal soilei dagokienez aldaketa handirik ez dela izan joan deneko bi mila urtean. Diptongoen kasuan, berriz, Erdi Aroan-eta ongi dokumentatuak baitira, zailagoa da kopuru zehatzez mintzatzea, gaurko hizkeretan aurki daitezkeen diptongo asko bigarren mailakoak direlako.\nGutxienez bi bidetatik sor daitezke diptongoak euskaran:\nBi bokal elkarren ondoan egokitu eta silaba edo erritmo unitate berean ahoskatzen direlako. Hori gertatzen da euskaraz, esaterako, egin hitza ahoskatzean bokal arteko /g/ ahultzea galtzeraino iritsi eta elkarren ondoan gelditzen diren bokalak silaba bakarrean ahoskatzen direnean [ejn], [ej].\nKontsonante bat irristari bihurtzen delako. Halakoa da italierazko bianco (cf. gazt. blanco) eta hemen sartu beharko genituzke euskaraz despalatalizazioak sortutako [teλa] > [tejla] bezalakoak ere, nahiz eta horietan ez den kontsonantea osorik aldatzen, baizik palataltasuna (irristari bihurtuta) beregaintzen.\n«Irristariak» terminoarekin adierazi nahi denari bokalerdi edo kontsonanterdi izena ere eman izan zaio. Bokalerdiak eta kontsonanterdiak irristaritzat hartzen dira eta silabagiletasunik ez duten nolakotasun bokalikoak dira. Irristariek bokal silabagilearekin batera diptongoak osatzen dituzte. Bokalerdia esaten zaio diptongoan bokal silabagilearen ondoren datorren nolakotasun bokalikoari (adibidez, gau [gaw] eta kontsonanterdia diptongoan bokalaren aurretik datorrenari (adibidez, eguen [egwen]).\nEuskaraz beheranzko diptongoak dira zabalduenak, hau da, irristaria bokal silabagilearen ondoren doan diptongo moldea: <ai>, <ei>, <oi>, <au>, <eu> eta gutxiago <ou>. Goranzkoak oso urriak dira, nahiz ekialdeko hizkeretan gertatzen diren (Mitxelena 1961 , 1985).\nElkarren segidan doazen bi bokal diptongoan (silaba bakarrean) ahoskatzen diren ala ez (hiatoan) prosodikoki antzematen zaion gauza da, hitzaren luzeran nolabait esan: [∫a.βjer] [∫a.βi.er] baino lasterrago gertatzen da.\nArtikulatorioki kontsonanteak dira aire etorrian nolabaiteko traba duten hotsak; traba izan daiteke ahots kordak hestutzea, mihiarekin sabaia ukitzea, ezpainek elkar ukitzea, mihiak hobia ukitzea, eta abar. Kontsonanteak definitzeko kontuan hartzen da traba non egiten den, traba nola egiten den eta aire-etorriko zein zatirekin ekoizten den.\nMunduko hizkuntza guztietan sortzen diren kontsonanteen eta bokalen aniztasuna eta askotarikotasunaren deskribapena eman ahal izateko IPA zeinuak erabiltzen dira. IPA (International Phonetic Association) nazioarteko elkartea da, hizkuntzalarien artean onartua dagoena, eta, oro har, IPA elkarteak onartutako zeinuak erabiliz egiten dira fonetikazko eta fonologiazko lanak. Kontsonanteak sailkatzeko ahosmoldea eta ahosgunea hartzen dira ezaugarri nagusitzat. Hauekin batera kontsonantea ahostuna edo ahoskabea den ere kontuan hartzen da.\nArtikulazio moldeari begiratuta, bi talde nagusi bereiz daitezke: trabariak eta ozenak. Kontsonante trabariak ekoizten dira biriketatik datorren aireak trabaren bat topatzen duenean bidean. Traba izan daiteke erabatekoa “airearen irtetea erabat oztopatzen da une batez organo artikulatzaileen arteko bidea itxiaz eta aire-etorria geldiaraziz. Horrela, hots herskariak ahoskatzen dira [<p, t, k, b, d, g> eta <ph, th, kh> herskari asperendunak dauden tokietan]. Horiek dira trabaririk trabarienak, ez baitago erabateko hersketa edo etena baino traba handiagoa.Airearen bidea ez bada erabat ixten, baina bai igurtzia entzuteko nahikoa estutzen, hots igurzkariak ateratzen dira [<s, z, x, f, h, j>]. Hersketa igurtzi baten bidez laxatzen denean, afrikatuak ebakitzen dira [<ts, tz, tx>] (Oñederra 2004, 143)”. Kontsonante trabariak ahoskabeak dira euskaraz, herskarietan aldiz ahostun-ahoskabe bereizketa egiten da.\nHots ozenak dira birikietatik datorren aireak bidean trabarik bilatzen ez duenean sortzen direnak. Dagoeneko adierazi dugunez, bokalak dira hotsik ozenenak. Hala ere, bokalekin batera badira kontsonante ozenak ere. Kontsonante ozenak ekoizterakoan nolabaiteko hersketa gertatzen den arren, aire-etorria aski irekia daukate hersketak irauten duen bitartean. Ozenak berez ahostunak dira, hau da, ahoskordek dardara egiten dute ozenak ekoiztean. Kontsonante ozenak sudurkariak, albokariak eta dardarkariak dira. Kontsonante sudurkarietan “ahosabai bigunak eta haren luzakin haragitsuak, aho-gingilak, sudurrerako bidea irekita uzten dutenean ahotsa ateratzen bada, hots sudurkariak ekoitziko dira (Oñederra 2004, 142)”. Bitarte horretan airea ahotik ateratzen ez den arren artikulatzaileek ahoskunea ematen diote eta horrela <m> sudurkari ezpainkariak, <n> hobikariak edo <ñ, edo in> palatalak ekoitz daitezke. <l> kontsonante ozen albokariak ekoizterakoan aire etorriak albo batetik edo bietatik ateratzen da. <r, rr> kontsonante dardarkariak ekoizterakoan artikulatzaileek (mihiaren aurrealdeak hortzhobien kontra) irekitze-ixte lasterrak egiten dituzte eta errepikatu egiten dira. Horrela airea kolpe txikika ateratzen da, dardara eginez. Bokalak silabagileak dira, baina zenbait hizkuntzatan kontsonante ozenak ere silabagile izan ohi dira, adibidez ingelesez edo alemanez.\nOrain arte ahosmoldea izan dugu mintzagai nagusiki, eta ondoren euskarazko kontsonanteen ahoskuneak zeintzuk diren ikusiko dugu. Hasteko aipatu behar da artikulatzaileek ahoskunean ahotsa ekoizterakoan birikietatik datorren aireari gehien estutzen diotela. Hona hemen euskarazko kontsonanteen ahoskuneak: ezpainkari, horzkari, sabaikari, belar, ezpainhorzkari, hortzarteko, hobikari apikari, hobikari lepokari, sabaiaurreko, faringal, horzkari, ttak edo tap eta ubular.\nOndoren ahosmoldea eta ahoskunea kontuan hartuta euskarazko hotsak zeintzuk diren adieraziko da taula batean. Horizontalean ahoskunea adierazten da eta ahostuna den ala ez; bertikalean ahosmoldea adierazten da. Hotsak adierazteko IPA zeinuez baliatu gara.\nHain orokorrak ez diren edo bazter euskalkietako fonemak direnak, edo fonema berriak direnak, letra etzanez adierazi dira taulan: [ph, th, kh, θ, R, z, z , h]. Kontsonante hauen gertagarritasuna desberdina da eremu geografikoen arabera, hasperena <h> eta herskari hasperendunak <ph, th, kh> unitate gisan erabiltzen diren eremua esaterako palatalen <ñ, in, ll, il> eremua baino txikiagoa da egun. Badakigu garai batean hasperena unitate fonemikoa izan zela euskararen eremu osoan eta gero emankortasuna eta erabilgarritasuna galduz joan zela fonema gisa. Egun, Zuberoa, Nafarroa Beherea, eta Lapurdiko eremuan gordetzen da, oro har. Hasperena taula honetan sartzeko arrazoia da entzule nahiz hiztunen oharmenean badagoela. Gauza bera gertatzen da herskari hasperendunekin; esan dugunez, nagusiki, zubereraz aurki ditzakegu (ikus Mitxelena [1961, 1977] 1985, Hualde 1991, Zuazo 1989).\nKontsonante sabaikariak paradigman ditugu baina eremu batzuetan despalatalizazioa ere gertatzen da. Kontsonante palatalez eta palatalizazioaz gehiago jakin nahi duenari interesgarri izango zaizkio Oñederraren lanak (1986, 1990a, 2002a).\nAipatu behar da dardarkari ubularra [R] eta igurzkari hortzartekoa [θ] ere sartu ditudala egungo euskarazko ahoskeraz gertatzen direlako. Aski hots berriak dira eta maileguetan gertatzen dira nagusiki, baina hiztunak hots hauez jakitun dira eta maileguak hots horiekin ahoska ditzakete (prozesua moduko maileguetan). Dardarkari ubularra frantsesetik datorren hotsa da eta frikari ezpainhorzkaria gazteleratik datorrena; aldiz, euskaraz ahoskatzen dira eta hiztunen hots ideien artean daudela esan daiteke. Salaburuk ere, Baztango euskalkiaren hots egituraz ari delarik, hots berriei buruzko gogoeta egiten du. Salabururen esanak euskararen eremuko gainontzeko hots berriei ere heda dakieke:“Esan dudan bezala, gaur egun [x] gero ta gehiago entzuten da mailebuetan eta behin mailebu horiek gorputza hartuz gero [x] matrizeak ere agertu beharko du Baztango Soinu Egitura Taulan (Salaburu 1984, 128)”.\nIgurzkarien sailean ikus daiteke beste sailetan baino unitate gehiago daudela. Euskarak txistukarien sailean unitate asko ditu, fonemikoki [s] hobikari apikari, [s] hobilari lepokari eta [∫] sabaiaurrekoaren arteko diferentzia egiten baitu, eta ezaugarri horixe da euskal kontsonante sistemaren berezitasun nabarmenena, beste hizkuntzen sistemekin alderatzen badugu, Hualdek dioen bezala: “From a cross-linguistic perspective, the only unusual feature in this consonantal system is the distinction among apico-alveolar //, lamino alveolar /s/ and prepalatal (palato-alveolar) /∫/ and also among the corresponding affricate segments (Hualde 2003, 16)”. Azpimarratu behar da, dena den, txistukarien arteko berezitasuna galtzen ari dela zenbait eremutan, adibidez [s] hobikari apikariaren eta [s] hobikari lepokariaren artekoa, eta [∫] sabaiaurrekoa ere eremu batzuetan bakarrik erabiltzen da.\nGoiko taulan hizkuntzaren unitate fonemikoak agertzen dira, baina ez dira hots bakarrak. Ondoren oinarrizko fonemak ingurune foniko jakin batean ditzuten aldaera nagusienak agertzen baitira. Ahostuntasunaren asimilazioak eta ahoskunearen asimilazioak dira aldaera hauen iturri. // eta // zubereraz unitate fonemiko dira, adibidez. Alofono gisa euskararen eremu osoan gertatzen direla suposa dezakegu, adibidez esne [ene] /b, d, g/ herskari ahostunek [ß, , ] aldaera hurbilkariak dituzte bokalartean ekoitzitakoan ibai [ißaj], eder [eδer] eta igaz [iγa??] adibideetan gertatzen den moduan. Sudurkariek ahoskune asimilazioaren ondorioz [m] aldaera ezpainhorzkaria (enbata [embata]), [n] horzkaria (kantu [kantu]), [ɲ] sabaikaria (moño [moɲo]) eta [ŋ] belarra (hango [aŋgo]) dituzte. Euskalkien artean zuberera da besteetatik gehien desberdintzen dena fonema inbentarioari dagokionez; goraxeago ere aipatu dugu zubererak, beste euskalkiek ez bezala, txistukari ahostunak dituela fonemikoki, bokal sudurkari fonemikoak ere bai, /y/ bokala eta herskari hasperendunak ere bai.\nOndoren zerrenda bidez adieraziko da euskarazko hotsen adibidetegia. Lehenego IPA zeinua adieraziko da. Ondoren, hots bakoitzaren gutxieneko sailkapenerako tasunak emango dira eta gero adibideak jarriko dira idazkera ortografikoa erabiliz.\np herskari ezpainkari ahoskabea apo\nt herskari horzkari ahoskabea ote\nc herskari sabaikari edo platal ahoskabea ttentte\nk herskari belar ahoskabea uka\nph herskakari ezpainkari hasperendun ahoskabea Zub. iphar\nth herskari horzkari hasperendun ahoskabea Zub. ethorri\nkh herskari belar hasperendun ahoskabea Zub. ekhi\nb herskari ezpainkari ahostuna ba\nd herskari horzkari ahostuna du\nɟ herskari sabaikari edo palatal ahostuna onddo\ng herskari belar ahostuna goaz\nβ igurzkari / hurbilkari ezpainkari ahostuna ibai\nδ igurzkari / hurbilkari horzkari ahostuna idi\nʝ igurzkari / hurbilkari sabaikari edo palatal ahostuna maddalen\nɣ igurzkari / hurbilkari belar ahostuna igo\nf igurzkari ezpainhorzkari ahoskabea fede\nθ igurzkari hortzarteko ahoskabea gazt. zapato\ns igurzkari hobikari apikari ahoskabea usu\ns igurzkari hobikari lepokari ahoskabea zera\n∫ igurzkari sabaiaurreko ahoskabea xexen\n igurzkari hobikari apikari ahostuna asmo\n igurzkari hobikari lepokari ahostuna hizlari\n igurzkari sabaiaurreko ahostuna Zub. jin\nx igurzkari belar ahoskabea Gipuzk. joan\nh igurzkari / hurbilkari faringal ahosakabea Zub. hau\nts afrikatu hobikari apikari ahoskabea otso\nts afrikatu hobikari lepokari ahoskabea atzo\nt∫ afrikatu sabaiaurreko ahoskabea itxi\nd afrikatu hobikari apikari ahostuna Altsasun udze\nd afrikatu sabaiaurreko ahostuna Bizk. Ez jat [edat]\nm sudurkari ezpainkaria ama\nɱ sudurkari ezpain-horzkaria anfibio\nn sudurkari hobikaria une\nn sudurkari horzkaria santu\nɲ sudurkari sabaikari edo palatala moño\nŋ sudurkari belarra hango\nl albokari hobikaria ulu\nλ albokari sabaikari edo palatala llabur\n ttak edo tap aro\nr dardarkari hobikaria orro\nR dardarkari ubularra fr. carré\n dardarkari ubular-ahostuna (aurrekoaren aldaera)\nEuskara Institutua, EHU, "Hots motak, euskal soinuak", Sareko Euskal Gramatika (SEG), www.ehu.eus/seg


Urko Ikardok jaso du HAUSNARTU euskal soziolinguistika saria Lapurdiko kostaldeko ikastoletako guraso erdaldunei buruzko lanagatik | Soziolinguistika Klusterra\nAccueil » Urko Ikardok jaso du HAUSNARTU euskal soziolinguistika saria Lapurdiko kostaldeko ikastoletako guraso erdaldunei buruzko lanagatik\nUrko Ikardok jaso du HAUSNARTU euskal soziolinguistika saria Lapurdiko kostaldeko ikastoletako guraso erdaldunei buruzko lanagatik\nVen, 2018-02-09 09:37\nBaionako Unibertsitateko IKER zentroaren egoitzan egin zuen Soziolinguistika Klusterrak Hausnartu sarien X. edizioaren sari-banaketa ekitaldia.\nLehenengo saria Urko Ikardo irundarrarentzat izan zen, “Ikastoletako guraso erdaldunak eta euskararen jarraipena Lapurdiko kostaldean” izeneko lanarengatik. Bertan, guraso erdaldunen hizkuntza-biografiak aztertu ditu eta horien arabera seme-alabak euskarazko murgiltze ereduan sozializatzeko hautua egiteko motibazioak agerian jarri ditu.\nJoan Ander Kuartangok eraman zuen bigarren saria, “Euskararen ofizialtasuna Euskal Autonomia Erkidegoko Administrazio Orokorrean” lanarengatik. EAEn eta espainiar estatuan hizkuntzen inguruan dauden legedien azterketa egin du eta baita administrazioan euskarak zerbitzu-hizkuntza eta lan-´hizkuntza bezala duen arautzearena ere.\nAzkenik, hirugarren saria Garikoitz Goikoetxearentzat izan zen. Bere lanaren izenburua “Euskarazko hedabideen kontsumoa Tolosaldean” da. Euskarazko denetariko hedabideen eskaintza duen eskualdea izanik, Tolosaldean eskaintza horren eta kontsumoaren arteko harremana aztertu du egileak bere lanean.\nSariak Urtzi Etxeberria IKER Zentroaren zuzendariak, Garbiñe Mendizabal Gipuzkoako Foru Aldundiko Hizkuntza Berdintasunerako Zuzendariak eta Miren Dobaran Eusko Jaurlaritzako Hizkuntza Politikarako Sailburuordeak banatu zituzten. Baionako gazteluko aretoa jendez bete zen eta bertaratutakoek, sari-emateaz gain, saridunen lanak egileen ahotik ezagutzeko aukera izan zuten. Gainera, Hausnartu sarien inguruko BAT soziolinguistika aldizkariaren ale monografikoa (105. Zenbakia) bertan aurkeztu eta banatu zen.\nLehiaketaren helburu nagusia euskal soziolinguistika teorikoaren eta metodologikoaren garapena eta berrikuntza da. Asmoa da euskal soziolinguistikarekin harreman zuzena duten ikerlarien lana bultzatzea, eta beste hainbat ikerlari ere euskal soziolinguistikaren eremura biltzea, modu horretan hizkuntzaren eta soziolinguistikaren inguruko ikerketen oinarri teorikoak zabaldu eta aberastuko baitira.


HITZORDUAK | elinberri\n2022. urtarrilak 25 Ipar Euskal Herriko Garapen Kontseilua\nHemen dituzue berriz 2022. urtea\nargituko duten 2021eko hitzordu nagusiak\n● GAZTEEN ORIENTABIDEA\n180 parte hartzaile Orientabidearen mintzaldian, Quintaou antzokian, 2021eko urtarrilean, «ibilBIDE» egitaraua abian emateko! Eta 2022an, esperimentazio anitz, Akitania Berriko Eskualdearen laguntza azkarrarekin. Gehiago jakiteko\n● LURRALDE ANTOLAKETA\nlLurralde Koherentzia Eskema (LuKE-SCoT) izanen denerako lanen hastearekin, Garapen Kontseiluak bere kide guztiak eman zituen lanean iragan udaberrian, «lurraldeen birmarratzeko» bakoitzak dituen bizimoldeen arabera. Lehen estrategia ekarpena da hori 2022ko LuKEaren lanak gidatzeko, bai eta euskal barnealdean egiteko diren herriarteko tokiko hirigintza planak (hTHP-PLUi) ere gidatzeko.\nEuskal Elkargoak galdeginik, Euskal Herriko Garapen Kontseiluak bere behakoa eskaini zion adituek egin diagnostikoari, eta parte hartze bidezko urraspide bat eman zuen plantan, EHErekin elkarlanean, etorkizuneko eskema estrategiko baten ardatzak zehazteko. 8 lantegitan aritu ziren 150etik gora parte hartzaile; urtarrilaren 13an bururatu dira lantegi horiek, Goazen klusterrak ekarri 40 bat turismo enpresa bildu dituen mintegi batekin. Eztabaida garaiaren ondotik, IEHGKaren Ekarpenaren aldi heldu direnasteetan.\nApiril hastapenean, EHGKak Bizilekuei buruzko osoko bilkura bat antolatu zuen, non tokiko ia 100 eragile bildu ziren; hortik, elkarrekin so egin eta aritzearen aldeko dei publiko bat atera zen: ikus hemen !\nLangile gazteen etxearekin elkarlanean, EHGKak diagnostiko bat eman zuen euskal barnealdean gazteek duten bizileku beharraz; 2022ko hastapenean ere diagnostiko hori egiten darrai. Gehiago jakiteko\n● EMAKUMEZKO/GIZONEZKOEN ARTEKO EGALITATEA\nHerriko Etxeei herritarrekin batera aritzen laguntzeko tresna bat presta dezan proposatu zion EHGKak euskal elkargoari. EHGKaren 21 ekintza proposamenetan oin hartuz, euskal elkargoak fitxa baliagarridun gida bat prestatu zuen eta hautetsien eta tokiko eragileen artean banatzen ari da orain. Gehiago jakiteko\nTrantsizioaren enpresaburuen olde berri bat lagundu zen 2021eko maiatz bitartean. Baliabide hori ADEME erakundeak sostengatzen du eta amaitzera doanez, EHGKko lantalde batek aztertuko du 2018az geroztik eraman den esperimentazio hori eta ahal beste ondorio aterako. Hemendik zenbait astetara, ekologia & energia trantsizioaren aldeko mikroproiektuei ematen zaien sostengua hobetzeko proposamenak eginen dizkie EHGKak erakundeei.\nUztailean Ahetzen mintegi batean bil eta gogoeta bat eman zuten EHGKaren berrogeita hamar bat kidek «lurraldeko kultura proiektu» baten funtsetaz. 2021eko urte hondarrean, zenbait elkarrizketa egin ziren EHEren politika eguneratzen duen elkargoaren kultura lehendakariordearekin. 2022an ere luzatzen den zeregina da hori.\nIEHGKak Versailles-eko paisaien nazio mailako goi-eskolako ikasle bat hartu zuen 2021ean, parte hartze bidezko gogoetak lantzeko Donazaharren eta Bidarten. Lan horiek aberastuko dituzte euskal elkargoa prestatzen ari den «paisaia planaren» gaineko gogoetak.\nIEHGKak hilabete anitz darama Eusko Ikaskuntzarekin lanean mugazgaindiko gizarte zibilaren laborategi baten ideia lantzen. Lehen etapak foro bat ekarri zuen, iragan irailean, Iruñan. 2022an ere jarraituko du prozesu horrekin. Gehiago jakiteko\nIEHGKak sostengua eman zien hizkuntza murgilketaren alde maiatzean egin zen mobilizazioari eta iragan azaroan bizitegien gaineko espekulazioaren aurka egin zenari. IEHGKak Hiri Lekualdaketen Planari buruzko iritzi berezi bat eman zuen, mugikortasunen sindikatuak hala galdeginik; Eskualdeko Ekonomia, Gizarte eta Ingurumen Kontseiluarekin (CESER) lotu zituen harremanak; lantegi bat antolatu zuen Démocratie ouverte kolektiboarekin, laborantza & elikadura gaiei buruzko batzorde bat eman zuen plantan, eta Hazparneko Lurraldeko, Bidaxuneko Lurraldeko, Garazi-baigorriko, Iholdi-oztibarreko, Hego Lapurdiko, Errobiko… eremuetako hautetsiekin mintzatu zen.


2020ko energia planaren aurkezpena - GOIEKI · Goierriko Garapen Agentzia ·\n2020ko energia planaren aurkezpena\n2020 Ekaina 19\nAzken eguneratzea: 2020 Ekaina 19\nAtzo arratsaldean zehar, Goierriko energia mahaiaren ekintza plana aurkeztu genuen Goierriko hainbat udal ordezkariren aurrean.\nGoiekiko Ingurumen arloko teknikariak eman zion hasiera jardunaldiari, ondoren ekintza planeko hainbat proiektutan kolaboratzaile diren Aizkorpe taldeak eta Orkli taldeko Ekanban enpresako kideek jarraipena emanaz. 2015ean hasiera eman zitzaion proiektu hau, urtez urte joan gara eguneratzen prozesu parte hartzaile baten bidez, Goierriko herritarrek energiaren aferarekiko dituzten kezkei aurre egiteko.\n2017 urtean Gipuzkoako Foru aldundiaren diru-laguntzari esker Goierriko energia plana (2018 - 2025) gauzatu zen. Plan honen baitan eskualdearen diagnostikoa irudikatu zen eta hurrengo zazpi urteetarako lerro estrategikoak eta ekintza zehatzak definitu ziren eskualdeko eragile ezberdinen artean.\n2018-2019 urtean zehar lehen jarduerak gauzatu ziren eta lortutako emaitzak positiboak izan zirenez, 2020 urterako ere ekintza eta azterketa desberdinak definitu ziren.\nProiektu honen xedea da 2020 urtean zehar Goierriko energia planaren baitan zehaztutako lerro estrategiko garrantzitsuenak abian jartzea. Horretarako Goierriko eskualdeko energia mahaiak jarduera planaren hirugarren urterako lehenetsi dituen lan lerroak hurrengoak izan dira:\nEskualdeko sektore guztietan kultura energetiko berri bat ezartzea, non ardatz estrategiko nagusiak kontsumo energetikoaren murrizketa eta eraginkortasun energetikoaren hobekuntza diren.\nKudeaketa energetiko jasangarria administrazio publikoan.\nAuto-hornikuntza energetikoa indartzea Goierriko sektore guztietan energia berriztagarrien erabilpenaren bidez.\nEskualdeko eraikin publikoetan energia berriztagarrien ekoizpena sustatu.\nEskualdeko industria sektorean energia berriztagarrien ekoizpena sustatu.\n3) Eskualdeko agente desberdinak eta herritarrak trantsizioaren partaide bilakatzea sustatu.\n4) Garapen jasangarrirako helburuak ezagutzera eman (GJH: 7, 11 eta 13).\n5) Ekintza-planaren jarraipena eta koordinazioa.\nAtzo egin zen aurkezpenak duela hiru hilabete egina behar zuen eta jadanik ekintza batzuk martxan jarriak, baina denon ahotan dabilen krisiak plangintza honen exekuzioan albo kalteak sortu ditu.


Inoiz baino zabalagoa da euskal zinemagintzaren eskaintza aurten Donostiako Zinemaldian. 67. edizioak Euskal Herrian ekoitzitako 21 pelikula dakartza eta horietatik hamahirutan entzun daiteke euskara. ‘Agur Etxebeste!' Euskal Zinemaren Irizar Sarirako lehiatuko da\nuxue gutierrez 10.02.2020 | 04:32\nDonostian izanik, pentsa litekeZinemaldia Euskal Herrian sortutako zinemagintzaren erakusleihoizan daitekeela, baina, egiari zor,gutxi izaten dira festibalean tokia duten euskalekoizpenak. Aurten, halere, inoiz baino gehiago dira. Hain justu, 21 dira egunotan pantailaratuko diren euskal filmak, aurreko edizioetan baino zertxobait gehiago.\nHamazazpi film luze, film ertain bat eta hirufilm labur erakutsiko dira atzotik abian den 67.Zinemaldian, eta horietatik hamahirutan entzun ahal izango da euskara. Oraindik egitekobide luzea duen arren, handitzen doa euskalzinemagintzak Zinemaldian duen presentzia.Duela bi urte 14 euskal film erakutsi zituzten,iaz 20, eta aurten euskal pelikula bat gehiagoeskainiko da. Lagina haziz doa, beraz.\nGainera, geroz eta sail gehiagotan banatzendira euskal zinemaren ordezkariak. Aurten,Sail Ofizialean, News Directors, ZabaltegiTabakalera, Perlak, Culinary Zinema eta Zinemira sailetan, eta euskal zinemaren eta EITBren galetan ikusi ahal izango dira. Horietakobederatzi Euskal Zinemaren Irizar saria lortzeko lehiatuko dira.\nZinemirak, berariaz euskal zinemari eskainitako sailak, hamar ekoizpen hartu ditu barnean, fikzioa eta ez-fikzioa, opera primak etaibilbide luzeko zinemagileen lanak bilduta.Grezian dauden errefuxiatuen egunerokobizitza hizpide duen Varados filmak inauguratu du saila. Hainbat film labur zein luzeekoiztu dituen Helena Taberna zuzendarialtsasuarraren lan berria da filma. Iban delCamporen Glittering Misfits edo 70 binlandens Koldo Serraren hirugarren film luzeaere ikusgai dira, baita La pequeña Suiza ere,Kepa Sojoren bigarren film luzea.\nEUSKARAREN TXOKOA Euskal ekoizpenakizanik ere erdaraz mintzo dira ikusgai direnlan askotan. Dena den, euskara entzutekoaukera ere bada, batez ere, Zinemira atalean.Elbira Zipitria euskara irakasle aitzindariaren bizitzaren inguruko Muga deitzen dapausoa filma aurkeztu du Maider Oleaga bilbotarrak. Ildo dokumentalari jarraiki, iazkoudan Frantziako muga zeharkatuz Irunerairitsi ziren errefuxiatuen istorioa kontatzendu Juanmi Gutierrezek Paseko Txoriak dokumentalean, etorkinen beharrei erantzutekosorturiko harrera sare eta antolakuntza herritarrari erreparatuta.\nFikzioak ere badu tokia. Bernardo Atxagareneleberri klasikoetako bat ikus-entzunezkobihurtu du Fernando Bernues zuzendaridonostiarrak. Liburua oinarri hartuta, lehenago antzerki obra izan zen SoinujolearenSemea, eta iaz egin zuen pantailara salto. Orain, Zinemaldira heldu da. Eta animazioakborobiltzen du genero askotariko eskaintzaren lagina. Juan Sebastain Elkanoren mundubira hizpide duen Elkano, lehen mundu biraanimazio filma zuzendu du Angel Alonsok.Marrazki bitartez kontatzen du getariarrarenbidaia Alonsok. Gainerako euskarazko pelikulak Zinemira Kimuak, Culinary Zinema etaMade in Spain sailetan ikus daitezke. Esaterako, Mikel Urretabizkaiaren Gazta IrizarSaria eskuratzeko hautagai da. Pelikulak Idiazabal gazta du oinarri eta haren inguruan eratzen den unibertsoa arakatzen du, pertsonaiaberezi xamarrek gidatuta.\nETXEBESTE FAMILIA, BUELTAN Ibilbideluzea egin dute euskal zinemagintzan AsierAltunak eta Telmo Esnalek, eta baita Zinemaldian ere. Bada, duela 14 urte GazteriarenSaria lortu zuten Zinemaldian, Aupa Etxebeste! (2005) New Directors sailean aurkeztuta. Ordutik hona, Zinemaldiaren sailetara ekarri dituzteberen filmak; besteak beste, Sail Ofizialera.Esnalen kasuan, azkenekoz orain bi edizioDantza proiektuarekin. Aurten bueltan diraberriz ere, Agur Etxebeste! filmaren emanaldia hartuko baitu Euskal Zinemaren Galak.Talde artistiko eta tekniko bera batu duteberriz ere Esnalek eta Altunak, eta beregaraian iragarritako asmoa bete. Hasieratiknahi zuten Aupa Etxebeste-ren bigarren zatiaaurkeztu, eta orain eman dute pausua. Lehenengoaren eran, umorea da filmaren ezinbesteko baliabidea. Euskal Zinemaren Irizarsaria lortzeko lehian parte hartuko du filmakZinemaldian.\nAurreratu dituzten sari berezien artean, JoseMaria Lara Txepe ekoizleari emango dioteZinemira saria, urteetan egin duen ekoizlelanagatik. Ohorezko sari hori Zinemaldiaketa Ibaia eta EPE ekoizle elkarteak ematendute, euskal zineman ibilbide oparoa izanduen pertsona baten lana aintzat hartuz.


EUSKADI-CUBAk egiten duen lankidetza Iraultza Kubatarreko gizarte-programetan dago kokatuta eta giza-garapen iraunkorrean oinarritzen da. Hala, tokian tokiko elkartasun-proiektu horiek dimentsio ekonomikoa, soziala, politikoa, ekologikoa eta kulturala barneratzen dituzte eta gizartearen partehartzetik eta genero-berdintasunetik abiatuta, garapen kubatarraren prozesua babesten dute.\nEUSKADI-CUBA elkarteak 1996an hasi zuen garapenerako lankidetza-lana San Miguel del Padronen (La Habana), hasiera batean etxebizitzen bizigarritasuna hobetzeko proiektuak bultzatuz.\nBideoa: "Apoyando el poder de la comunidad - La solidaridad vasca con San Miguel del Padrón (La Habana)"\n3 bideo: Komunitate osasuna laguntzeko proiektua. "La Corea" auzoa (San Miguel del Padrón)\n1996an sortu zenetik EUSKADI-CUBAk izaera sozialeko ekimenak babesten ditu La Habanako hainbat udalerriko toki-erakundeekin batera eta gaur egun lankidetza-lanik handiena Kubako ekialdeko probintzietan egiten du, Granman, Holguinen eta Guantanamon, hain zuzen.\nHiru probintzia horietan elikadura-subiranotasunaren ildoan kokatutako ekintzak garatzen ditu: hiri-nekazaritza babesten du, nekazaritzako eta abeltzaintzako ekoizpen-unitateak (UBPCak, CPAak, CCSak) bultzatzen ditu (ur-hornidura eta azpiegiturak hobetuz irizpide agroekologikoak erabilita, trebakuntza eskainiz, ekoizpena dibertsifikatuz eta handituz, etab.) eta energia berriztagarrien erabilera bultzatzen du ekoizpen-garapeneko zein komunitate-garapeneko ekintzetan.\nBeste lan-ildo estrategiko bat gure proiektu guztietan genero-berdintasunaren alde egiten dugun sentsibilizazio- eta trebakuntza-lana da, pentsaera-aldaketak sorrarazteko balio duen lana, hain zuzen. Emakume Kubatarren Federazioari ere laguntzen diogu, emakumeek ordaindutako lanpostuak eta zuzendaritza-lanpostuak errazago lortzeko proiektu espezifikoak bultzatuz.\nBideoa: "Casa de Orientación a la Mujer y a la Familiari" laguntza proiektua, Manuel Tamesen (Guantanamo)\nAzkenaldian elkarteak egindako lankidetzan laguntza materiala nabarmena izan den proiektuak alde batera utzi dira. Horren ordez, integrazio handiagoko proiektuak bultzatzen dira, beste ardatz bat dutenak: elikadura-subiranotasuna, hain zuzen.\nEUSKADI-CUBAk argi dauka Kubarekiko laguntasun-elkartea dela; lankidetza-proiektuak garatzen ditu Kubak hala eskatu diolako eta modu berean jarraituko du beharrezkoa izaten jarraitzen duen bitartean.\nBideoa: Iñaki Lizeagari elkarrizketa (Habanan bizi den Euskadi-i-Cubako kooperantea)\nEUSKADI-CUBAk, 2007ko abenduan, Cubarekiko Lankidetzari buruzko II Estatu Topaketa antolatu zuen, B.E.C.-Bilbao Exhibition Center-en, Barakaldon (Bizkaia). Bideo, argazki eta informazio guztiak ikusteko, informaciones, sakatu hemen: Cubarekiko Lankidetzari buruzko II Estatu Topaketa.\nLaburpen-bideoa: Cubainformación Cubarekiko Lankidetzari buruzko II Estatu Topaketan\nEUSKADI-CUBAko lankidetza-ereduak, karitatea eta "marketing solidarioa" uko egiten diena, eta Iraultzaren gizarte-plangintzekin lotuta dagoenak, eskuin politikoaren erasoak jasan ditu, gure elkartearen hainbat egitasmo solidarioei betoa ipintzen saiatu dena.\nBideoa: Gasteizko Partidu Popularrak Euskadi-Cubari betoa ezarri du\nI. Azkenaldian amaitutako proiektuak\nAzkenaldian burututako proiektuen artean hurrengoak daude:\nYaterasen isolatuta dauden landa-eremuetako baserrien eguzki-elektrifikazioa\nBideoa: Guantanamo herrialdeko mendialdeetan eguzki-elektrifikazio proiektua\nProiektu honekin populazioaren bizi-kalitatea hobetu zen, elektrizitaterik gabeko herriak eguzki-jatorriko elektrizitateaz hornitu baitziren. Horrek emakumeei etxeko lanak erraztu zizkien eta familien osasuna hobetu egin zen elikagaien kontserbazioari esker; gainera, formakuntza, informazioa, kultura eta aisialdia errazago eskuratzea ahalbidetu zuen telebistaren eta irratiaren eraginez.\nOndorioz, migrazio-joera eta nekazal-lurrak bertan behera uzteko joera txikitu egin ziren; Kubak, kooperatibeetatik abiatuz, nekazal-ekoizpen jasangarriaren alde apustu egiten duen unean, hain zuzen.\nProiektu honen lehenengo etapan 66 etxebizitza elektrifikatu ziren, 2005eko deialdian Bizkaiko Foru Aldundiaren finantziazioarekin (115.000,00 euro). Gaur egun beste 60 etxebizitza elektrifikatu dira 2006ko deialdian hurrengo udaletxeek finantzatu zutenarekin: Abanto Zierbena (1.466,40 euro), Amurrio (5.563,89 euro), Barakaldo (13.353,24 euro), Basauri (22.951,52 euro), Etxebarri (5.986,02 euro), Irun (11.000,00 euro); eta 2007ko deialdian Gasteizko udaletxeak eman zuen diru-laguntzarekin (47.988,5 euro). Tokiko ekarpena 167.055,93 euro izan dira guztira.\nEmakumeek ordaindutakoak eta erabakitzaileak diren lanpostuak eskuratzea Habana hirian\nProiektu honekin emakumeek eskubide eta aukera berdinak izatea bultzatu da bai alor publikoan zein pribatuan eta horrek beraien partehartze aktiboa bultzatu du bizitza ekonomikoan, politikoan eta sozialean. Emakumeak ordaindutakoak eta erabakigarriak diren lanpostuetara sartzea izan zen proiektuaren ardatza. Horretarako sentsibilizazio- eta trebakuntza-programa bat eskeini zitzaien hainbat talderi: emakumezko langileei, FMCko emakumezko kolaboratzaileei eta boluntarioei, CSSko kooperatibistei, sindikatuei eta masa eta komunikabideetako taldeei.\nBilboko Udalak 2006ko deialdian 50.684,46 eurorekin finantzatu zuen eta FMCk 73.425,22 euro eman zituen.\nGranmako probintzian hiri-nekazaritzako ekoizpen-ahalmenen hobekuntza\nProiektu honen bidez hiri-nekazaritzaren garapena indartu zen. Ikerketa zientifikoa, zientzia, teknologia eta trebakuntza babestu ziren horretarako, Kubako hiri-nekazaritzako ildoan zehazten den moduan. Hiriko nekazaritza-ekoizleak ekoizpen-teknika egokien erabilpenean trebatu ziren, Granmako Unibertsitateko Landare Bioteknologiako Zentroak (CEBVEG) hiri-nekazaritzari buruz egindako ikerketa zientifikoa bultzatu zen, eta ekoizpen-azpiegiturak hobetu ziren, horiek beharrezkoak baitira teknologikoki egokia, jasangarria eta ingurumenarekiko errespetuzkoa den hiri-nekazaritza garatzeko.\nProiektu hau Bizkaiko Foru Aldundiak finantzatu zuen 2006ko deialdian 116.900,00 eurorekin eta tokiko ekarpena 119.878,36 euro izan ziren.\nHolguineko probintzian kanabera-birmoldaketa egiten ari diren inguruetako nekazal-komunitateen baldintza sozioekonomikoak hobetzeko laguntza\nBideoa "De nuestras manos, la vida". Euskadi-Cubak eta ACPA (Animali Ekoizpenerako Kubatar Elkarteak) Maceon (Holguin herrialdean) bultzatutako proiektua, azukre-kanaberako lurraldeak nekazal- eta abere-ekoizpenerako birmoldaketa laguntzeko)\nProposamen hau Holguineko probintziako nekazal-komunitateetako baldintza sozioekonomikoak hobetzeko laguntzaren parte da. Horretarako, kanabera ekoizpenera bideratutako lau UBPCen ekoizpen-eraldaketa eta ekoizpen–dibertsifikazioa indartu ziren eta komunitaeetako bizi-baldintzak hobetu ziren hainbat ekimenen bidez:\na) Genero ikuspegia duen trebakuntza-integraleko programa bat garatu zen. Ondorioz, gaitasun berriak sorrarazi eta pentsaera aldaketak eragin dira bai ekoizpen-arloari zein kudeaketa jasangarriari dagokionez. Era berean, aldaketak eragin dira genero arteko harremanei dagokien subjetibitatean.\nb) Nekazaritzako eta abeltzantzako ekoizpen-azpiegiturak sortu eta hobetu ziren, betiere irizpide agroekologikoak erabiliz eta ekoizpen-unitateen garapen-programekin bat eginez.\nc) Komunitateetako gizarte-azapiegiturak indartu eta hobetu ziren.\nProiektu hau hainbat erakunderen artean finantzatu zuten: Bizkaiko Foru Aldundiak 2006ko deialdian 139.800,00 euroko dirulaguntza eman zuen eta 2007ko deialdian hainbat udalek hartu zuten parte: Abanto Zierbenako udaletxeak 2.850,00 euro, Barakaldoko udaletxeak 17.414,96 euro eta Iruneko udaletxeak 18.250,00 euro eman zituzten. Tokiko ekarpena 54.690,94 euro izan ziren.\nII. Martxan dauden proiektuak\nGaur egun hurrengo proiektuak ari dira gauzatzen:\nNerabeentzako harrera integrala indartzea\nGranmako probintzian dagoen Rio Cauto Udalerriko nerabeen osasun integralaren aldeko ekimenak gehitu eta optimizatu nahi dira proiektu honekin. Nerabeei, osasuneko eta hezkuntzako profesionalei eta familia-gurasoei trebakuntza-jarduerak eskaintzen zaizkie. Gainera, beraien ekintzak egiten dituzten egoitzak errehabilitatzen eta hornitzen ari gara eta baita Nerabeentzako Harrera Integraleko egoitza sortzen ere.\nProiektu hau Eusko Jaurlaritzak onartu zuen 2005eko Focad deialdian 259.911,66 euroko finantziazioarekin eta tokiko ekarpena 132.386,90 euro izan dira.\nGuantanamoko Readengo 18n “El lechero” komunitatearen garapen integrala\nProiektu honen bidez ekoizpen-azpiegitura indartzen eta suspertzen da, lehorteei aurre egiteko ekoizpen-sistema berriak ezartzen dira, herritarrei trebakuntza eskaintzen zaie eta gizarte-azpiegitura babesten da; proiektu honen bidez, azken finean, herritarrek beraien garapen integrala -ekonomikoa eta soziala- garatzeko beharrezkoak dituzten oinarriak finkatzen dira. Garapen integral hori, betiere, modu jasangarrian, ingurumenarekiko errespetua mantenduz eta komunitate-bazterketarik gabe gauzatzen da eta herritarren bizi-kalitatea hobetzen du.\nLan-proposamen hau Eusko Jaurlaritzak onartu zuen 2006ko Focad deialdian 215.000 euroko finantzazioarekin eta tokiko kontrapartida ekonomikoa 60.565,32 euro izan ziren.\nNekazaritza- eta abeltzaintza-ekoizpenaren dibertsifikazioa Guantanamoko probintziako Manuel Tames udalerriko kanabera-UBPCetan\nGuantanamon azukre-industriaren birmoldaketa ematen ari den inguruetako landa-komunitateen baldintza sozioekonomikoak hobetzeko proposamena da honako hau. Kanabera-ekoizpena nekazaritza- eta abeltzaintza-ekoizpenera birmoldatzea bultzatzen da, eraldaketa- eta dibertsifikazio-prozesu baten bidez.\nNekazaritzako eta abeltzaintzako ekoizpen-azpiegiturak sortzen eta hobetzen dira, betiere irizpide agroekologikoetatik abiatuta. Genero-ikuspegia duen trebakuntza integraleko programa bat ere eskeintzen da, horren eraginez gaitasunak garatu eta pentsaera-aldaketak eragiten baitira bai ekoizpenari eta kudeaketa jasangarriari dagokionez, bai genero-harremanen subjetibitateari dagokionez. Ezin aipatu gabe utzi, komunitateen zerbitzuak eta azpiegiturak ere indartzen eta hobetzen dituela.\n2006ko Focad deialdian Eusko Jaurlaritzak 276.800 eurorekin finantzatu zuen eta tokiko ekarpena 155.697,59 euro izan dira.\nGranma probintziako hiri-nekazariek duten abelazkuntzarako gaitasunak indartzea\nProiektu honekin Kubako ekialdeko eskualdeko hiri-nekazaritzaren garapena indartu nahi da, batez ere Granma probintziakoa. Horretarako, 26 azpiprogrametan (Zientzia, Teknologia eta Trebakuntza) eta abere- azpiprogrametan beraien gaitasunak indartuko dira.\nEzarritako helburua lortzeko hirietako eta hiri-inguruetako abere- ekoizleen gaitasunak bultzatuko dira, ekoizpen teknika egokien erabilera bultzatuz; Landare Bioteknologiako Ikerketa Zentroak (CEBVEG), Animali Ekoizpeneko Ikerketa Zentroak eta Tokiko Garapeneko Ikerketa Zentroak egindako ikerketa zientifikoa eta trebatzuntza-lana indartuko dira. Gainera ekoizpen-azpiegiturak hobetuko edo sortuko dira, horiek beharrezkoak baitira teknologikoki egokia, iraunkorra eta ingurumenarekiko errespetuzkoa den abere-garapena lortzeko.\nBizkaiko Foru aldundiak 98.600 eurorekin finantzatu zuen 2006ko deialdian eta tokiko ekarpena 86.716,49 eurotakoa izan zen.\nGarapen sozioproduktiboa Manuel Tameseko kooperatiba- eta nekazal-sektorean\n90. hamarkadako krisi ekonomikoak eta azken hamarkadako klima sasoi bereziak Manuel Tameseko egoera ekonomikoa kaltetu dute. Horrek bertako giza-garapena oztopatu du eta Estatuak egoera gainditzeko egindako ahalegina ez da nahikoa izan.\nProiektu honen parte dira ekoizpen-azpiegiturak indartzea eta dibertsifikatzea, lehorteei aurre egiteko ekoizpen-sistemak ezartzea, herritarrak trebatzea eta gizarte-azpiegiturari babesa ematea. Ekimen horiei esker herritarrentzat oinarriak finkatzen ditu beraien garapen integrala –ekonomikoa eta soziala- burutu dezaten, betiere modu jasangarrian, ingurumena errespetatuz, komunitate bazterketarik gabe eta ekoizpen-prozesuetan emakumearen integrazioa bultzatuz eta bermatuz. Guzti horrek, argi eta garbi, herritarren bizi-kalitatearen hobekuntza dakar.\nProiektu hau Eusko Jaurlaritzak finantzatu du 2007ko Focad deialdian 277.600 eurorekin eta tokiko ekarpena 111.388,93 euro izan dira.\nModu jasangarrian indartu ekoizpenaren dibertsifikazioa eta abeltzantza eta gizarte-azpiegiturak, Bayamo udalerriko ekosistema hauskorretan dauden bi komunitatetan\nProiektu honen bidez, Bayamo udalerriko ekosistema hauskorretan kokatuta dauden bi komunitateteetako abeltzaintza eta gizarte-azpiegitura modu jasangarrian indartu nahi dira. Horri esker, UBPCen ekoizpen-eraginkortasunean eta Guasimilla eta La Teodora komunitateetako bizi-baldintzetan eragiten duten arazoei aurre egiten zaie.\nProposamen hau hurrengo ekintzen bidez gauzatzen da: patio familiarretan zein UBPCetan ganadu handiaren zein txikiaren ekoizpenerako aukera jasangarriak bultzatuz; azpiegiturak indartuz lurraren kontserbazioarako eta lehortearen aurrean ahulak diren espezieak dibertsifikatzeko; eta komunitateen bidezko garapena indartuz.\nProiektu hau Bizkaiko Foru Aldundiak finantzatu zuen 127.100 eurorekin 2007ko deialdian eta tokiko ekarpena 424.840,08 eurotakoa izan zen.\nLa Corea auzoko komunitate-giroaren hobekuntza\nProiektu honek auzoko egoera hobetzen laguntzen du, bai ikuspuntu fisikotik (ingurumena) zein sozialetik (auzoko emakumeen espezifikotasuna kontuan izanik, ohiturak eta aisialdirako ekintza osasungarriak sortzen ditu). Ekimen honek, azken finean, babesa eskaintzen dio auzoan egiten den Garapen Integralerako Programari.\nHurrengo alorretan oinarritzen da:\na) Herritarren ingurumen-kultura indartzen da, eta epe luzerako ingurumen-kudeaketan genero-faktorea hartzen da kontuan.\nb) Gune berdeak sortzen dira atsedenerako eta aisialdi- eta kirol-ekintzetarako.\nc) Auzoko mikrozabortegiak kentzen dira.\n2007ko deialdian Bilboko Udaletxeak babestu du 78.580,00 eurorekin eta tokiko ekarpena 158.019,00 eurotakoa izan da.\nUrbano Noris udalerriko garapen kooperatiboari babesa\nAldi bereziko efektuek eta azken 10 urteetako lehorte gogorrek nekazal-kooperatibak dauden nekazal-komunitate askoren garapen sozioekonomikoa mugatu eta moteldu egin dute.\nProiektu honekin nekazal-inguru horietako tokiko garapena bultzatu nahi dugu, kooperatiben sektorearen – CPAk eta CCSak- garapena bultzatuz. Horretarako, genero-ikuspuntua duten teknologia alternatiboen eta jasangarrien erabilera bultzatzen da.\nLau kooperatibekin eta beraien komunitateekin egin da lan. Hala egitea iruditu zaigu dela onena, kooperatibak mobilizaziorako eta ekintza-sozialerako zentruak baitira nekazal-inguruetan. Beharrezkoa da haien egitura sozioproduktiboa indartzea beraien komunitateen garapenean zuzenean eragiteko.\nProiektua Arabako Foru aldundiak bultzatu du 2007ko deialdian 130.124,73 eurotako finantziazioarekin eta tokiko ekarpena 42.544,65 eurotakoa izan da.\nIII. Hastear dauden proiektuak\nEta hurrengo proposamenak hastear daude:\nHiriko eta hiri inguruko nekazaritza indartzea, elikagaiak ekoizteko Granma probintzian\nProiektu hau lau urtetan zehar egiten ari den lanaren jarraipena da. Granmako hiriko eta hiri inguruko nekazaritzaren garapena babesten du eta hortaz, probintziako elikadura-subiranotasunaren indargarri ere bada.\nNekazaritza Ministeritzarentzat lehentasuna duten subprogramen barruan egiten da lan, aurreko kasuetan bezala unibertsitateko ikertzaileen zein irakasleen eta ekoizleen -nekazariak zein abeltzainak- arteko harremana bultzatuz.\nProiektu honetan unibertsitateko ikerketa bultzatzen da -ekoizpenean eragin zuzena duen ikerketa, hain zuzen-, ekoizleen gaitasunak indartzen dira (nekazarienak zein abeltzainenak) eta udalerriarentzat eredu diren ekoizpenerako azpiegitura txikiak sortzen eta hobetzen dira.\nProiektu hau Bizkaiko Foru Aldundiak babestu du 2008ko deialdian 184.043,78 euro emanez eta tokiko ekarpena 163.921,43 eurotakoa izan da.\nManuel Tameseko kooperatiba- eta nekazaritza-sektorearen garapen sozioproduktiboa. II. fasea\nProiektuak, udalerriko tokiko garapen ekonomikoa bultzatzeko proposamenetik abiatuta, lehorteari aurre egingo dioten ekoizpen-sistemak bultzatzen jarraitzen du. Horretarako beharrezkoak diren azpiegiturak ezarriko dira eta herritarrek hauek erabiltzeko behar dituzten gaitasun teknikoak indartuko dira.\nModu horretara, herritarrentzat oinarriak finkatzen dira beraien garapen integrala –ekonomikoa eta soziala- burutu dezaten, betiere modu jasangarrian, ingurumena errespetatuz, komunitate bazterketarik gabe eta ekoizpen-prozesuetan emakumearen integrazioa bultzatuz eta bermatuz. Guzti horrek, argi eta garbi, herritarren bizi-kalitatearen hobekuntza dakar.\nProposamen hau Eusko Jaurlaritzak babestu du 2008ko Focad deialdian 281.300 eurorekin eta tokiko ekarpena 85.444,21 euro izan dira.\nGuantanamoko Manuel Tameseko kainabera-UBPCen garapen sozioekonomikorako alternatiba: Nekazaritza- eta abeltzantza-ekoizpenaren dibertsifikazioa\nProposamen honen bidez Manuel Tamesen garapen jasangarria bultzatu nahi da hurrengoen bidez:\na) Kooperatibetan eta hauek dauden komunitateetan emakumeen eta gizonen arteko berdintasuna bultzatuko duten baldintzak eskeini.\nb) Emakumeen eta gizonen gaitasunak modu espezifikoan indartu, La Cristalina eta Martires de Angola UBPCetan nekazaritza- eta abeltzaintza-ekoizpen jasangarria bultzatzeko.\nc) Beharrezkoak diren ekoizpen-azpiegituren ezarpena, irizpide agroekologikoetatik abiatutako ekoizpena dibertsifikatzeko. Betiere UBPCetako programen garapenarekin egingo dute bat.\nd) Kudeaketa-bideak eta azpiegiturak, logistika eta emakumeentzat zein gizonentzat diren UBPCetako zerbitzuak hobetu.\nEusko Jaurlaritzak 2008ko Focad deialdiari erantzunez, 219.382,04 eurorekin finantzatu du eta tokiko ekarpena 61.888,06 euro dira.\nKubako nerabeen genero estereotipoak berreraiki\nProiektu honen bidez genero-berdintasuna bultzatu nahi da, nerabeen harremanetan genero-estereotipoak gutxituz. Horretarako, komunikaziorako bideak sortu, komunikatzaileei gaitasunak eskeini eta genero-gaietan espezializatutako liburutegi bat egingo dira. Lan-proposamen hori “nerabeen genero-harremanen estereotipoak” izeneko ikerketatik abiatuko da.\nProiektu hau Bilboko Udaletxeak 2007ko deialdiari erantzunez, 78.949,00 eurorekin finantzatu du eta tokiko ekarpena Emakume Kubatarren Federazioaren eskutik etorri da 58.320 eurorekin.\nGranmako Unibertsitateko nekazal-zientzien fakultateko irakaslegoaren eta ikerketen gaitasuna indartzea\nProiektu honekin Granmako Unibertsitateko nekazal-zientzien fakultateko irakaslegoaren eta ikerketen gaitasunak indartu nahi dira. Bi lan-ildo bereiz daitezke: alde batetik instalazioen egoera materiala hobetu nahi da (batez ere laborategiena), eta bestetik, irakasleei lagundu nahi zaie EHUrekin elkarlanean sortutako graduondokoetan parte har dezaten, batez ere irakasleak eta ikertzaileak diren emakumeen parte hartzea bultzatuko da, horiek Kubako hiri-nekazaritzan emakumeen parte hartzea bultzatuko dutelako gero.\nProiektuak Arabako Foru Aldundiaren babesa du 2008ko deialdian 224.400,57 eurotako finantziazioa eskeini baitzuen. Tokiko ekarpena Granmako Unibertsitateak egin du 268.242,59 eurorekin.\nLa Corea Gazte Zentroko gaitasun eraldatzailea indartzea\nLa Corea Gazte Zentroa sortu zenetik ari da Euskadi-Cuba harekin elkarlanean, auzoan egiten diren hainbat proiektu eta ekintza bultzatuz. Proiektu honen helburua La Corea Gazte Zentroko lana ingurune zabalagoetara ezagutaraztea da eta horien artean Euskadin Kubako gazteen errealitateaz informatzea.\nLan-proposamena Gazte Komunistekin batera ari da garatzen. Euskadiko gazteriaren Kontseiluak 1.806,00 euro eman ditu.\nBIDEOA: Centro Juvenil barrio La Corea: trabajando para la comunidad\nBIDEOA: Juventudes del Partido Popular arremete contra la asociación Euskadi-Cuba. Nuevas Generaciones afirma que la cámara de video comprada por Euskadi-Cuba para un centro juvenil de La Habana con fondos del Consejo de la Juventud de Euskadi será "utilizado en la elaboración de propaganda"\nModu jasangarrian bultzatu abeltzaintzaren eta gizarte-azpiegituraren berreskuratzea eta indartzea, Bayazo udalerriko ekosistema hauskorretan dauden bi komunitatetan. II. fasea\nProiektu honetan, aurretik hasitako lan-proposamenean ezarritako helburuak eta emaitzak mantentzen dira. Bayamo udalerriko bi komunitatetan abeltzaintza eta gizarte-azpiegiturak berreskuratu eta indartu nahi dira modu jasangarrian\nHasitako lanarekin jarraituz, azpiegiturak indartzen ditu lurrak kontserbatzeko eta bazka-espezieak eta belardiko espezieak dibertsifikatzeko; azienda handi zein txikien ekoizpenerako alternatiba jasangarriak erabiltzeko giza-gaitasunak indartzen ditu; eta komunitateetako genero-berdintasunaren aldeko lanean jarraitzen du.\nProiektuak Bizkaiko Foru Aldundiaren laguntza izaten jarraitzen du, 2008ko deialdian 145.919,00 euro eman zituen eta tokiko ekarpena 127.822.39 eurotakoa izan zen.


Jon Juaristi: "Euskara akitaniera eta latinaren arteko nahasketa da" • ZUZEU\nUrteak daramatza Jon Juaristik euskal nazionalismoa historiaren ikuspegitik deseraikitzeko ahaleginean. Bere hipotesiei publizitatea egiteko asmorik gabe, baina bere argudioak ezagutzeak interesik baduelakoan, hona duela sei bat hilabete egin zioten elkarrizketa:\nEta galdera bat: halako planteamenduei eman diezaiekegun erantzun onena ez ote da historia ukatu gabe, beste oinarri batzuen bueltan (hizkuntza, kultura, erabakitzeko eskubidea) gorpuzten den abertzaletasuna?\nSautrela 381: Iban Zaldua (Aurrerapena)\n9 pentsamendu “Jon Juaristi: “Euskara akitaniera eta latinaren arteko nahasketa da””-ri buruz\nPeru Dulantz 2014-06-20 11:08\nArgi dago euskarak lotura zuzena duela akitanian erromatarrak iritzi arte hitz egiten zen hizkuntzarekin (bide batez, noiz konturatuko dira egungo akitaniarrak “nos ancetres les gallois” erakusten dietenean gezurra esaten dietela), eta latinaren eragin handia ere baduela. Hipotesi hori ez da, seguraski, oso urruti egongo errealitatetik.\nsugar 2014-06-20 13:08\nHartu edozein hizkuntza mendeak dituna ta beste hizkuntz alboan izan dituna ta berdina aterako da, hori zer esan nahi du? Ezerrez.\nEuskalra akitanieratik dator, gero hizkuntz batukin nahastea izan du hitzak hartuz ta moldatuz, edozein hizkuntzen antzera.\nEz dakit horrekin zer esan nahi dun Juaristik baina bere hitzaldi baten eongo banintz, berataz barrez lehertzen eongo nintzan.\nHori bada beste aldearen maila intelektuala, parre eiteko da.\nAmonamantangorri 2014-06-20 15:49\nEtzakeat nik zeatikan eskribitzen zuten batzuk tabernan exeita hitzeitten zutenen bezala. HOYGAN hizkeran euskal bertsioa dela esango nuke. Hola itxura jatorraoa zutelakon, ala?\nSugar 2014-06-20 20:26\nBesteak ez dakit, nik ateatzen zaidalako batzutan, nahi dudalako bestetan…. Zertarako? Besteak ez dakit baina niri beste euskalkiak hobeto ulertzeko balio izan dit.\nZeatik tabernan? Orain euskalkiak tabernako hizkera dira? Faltan botatzen dut jende gehio bere euskalkian eitea, batua ere erabiliz noski (nahi ba dute noski).\nMikel Erro 2014-06-20 13:25\nBere hitzak ez dira bere maila intelektualaren isla, bere autogorrotoaren eta espainolekiko duen morrointzaren fruitu baizik.\nPena da, baina hitz egiten duen guztietan bere burua desakreditatzen du.\nJorge Etxague 2014-06-20 14:46\nJuaristiren liburu hori orain hilabete batzuk irakurri nuen, morboz irakurri ere, baina zeharo zapuztuta utzi ninduen. Egia esan, Juaristirengandik gauza “kañeroagoa” espero nuen. Argitaletxearen enkargua dela esango nuke, eta bistan dago entusiasmo handirik gabe idatzi zuela, gogogabeturik edo, espedientea betetze aldera. Juaristirekin ados egon gaitezke, edo ez, eta ni normalean ez nago ados, baina ez nuen uste gizona halako liburu eskasa perpetratzeko gauza zenik. “El bucle melancólico” dibertigarria zen, behintzat. Izan ere, liburu hark zalaparta handia piztu zuen bere garaian; hau, ordea, ia oharkabean pasa da.\nOrokorrean, ezina eta nahiaren arteko lurralde lausoetan mugitzen da: “nacionalistas vascos” izeneko izaki erdi mitologokioei eta haien “mitoei” egurra eman beharra, batetik (hala guztiz ere, eginkizun horretan ez du gogo handirik agertu, bera ere “abertzaleen flageloa” izaten nekaturik balego bezala), eta bestetik erridikuluan erortzeko beldurra, batez ere lurraldetasun-kontuetan. Kontraesan horren erakusgarri, liburuaren hasieran paratu zuen mapa, non Euskal Herri osoa ageri den, “Vasconia” izenburupean (bai bai, Zazpi Lurraldeak, kolore berean bilduak!)… Trebiñu izan ezik, hura kolore argiagoz nabarmenduta dagoelako. Ez da oso zaila liburuaren irakurle “naturala” (alegia, euskal / katalan nazionalista etnizista baztertzaileak deabrutuz demokratikoago eta kosmopolitago sentitzen den nazionalista espainiar jingoista) asaldatuta irudikatzea: liburua zabaldu eta horratx, “el mapa de la ETA” lehen orrialdean, gainera noren eta Jon Juaristiren eskutik.\nLiburuaren zati handienean euskal lurraldeen historia kontatzen du, aski modu tradizionalean eta ezertxo ere aportatu gabe, Dummientzako liburu batean bezalaxe: erromatarrak eta erromanizazioa, bagaudak, bisigodoak, Banu Qasitarrak, Nafarroako Erresuma, Euskal Herri forala, Karlistadak, etab, etab. etab. Informazioa, noski, bigarren eskukoa, Juaristi ez baita historialaria, ezta geologoa ere. Kontakizun aspergarria arintzeko edo, noizbehinka umore zitriztin batzuk utzi ditu han-hemen, jeneralean abertzalak zirikatzeko asmoz, hala nola “xenofobia” egozten dienean XII-XIII. mendeetako nafarrei, burgoetako frankoei harrera beroa egin ez zietelako, edo nafarrek gogo onez onartu zutela “intervención militar española” delakoa 1512an, horrenbeste gerra zibilekin aspertuta zeudelako. Guztiarekin ere, ez dut uste liburu honek grazia handirik ahal egin dienik nazionalista espainiarrei ere, zeren eta bilbotarrak Nafarroa nahiz Iparraldeko hiru lurrealdeak Vasconia edo “País Vasco”tzat jotzen baititu modu inplizitu eta esplizituan, eta hori Madrilen, bereziki Juaristi mugitzen den giroetan, Izpiritu Santuaren aurkako bekatua da, barkazina omen den hura.\nDena den, atal kaskarrena hasierakoa da, hizkuntzari buruz. “Euskal Herria” izendapenaz, adibidez, zera diosku: “la expresión aparece por vez primera en la literatura eusquérica del siglo XVII, y en plural: euskal herriak” (18-19 or.). Eta beherexeago: “Solo se empezó a aplicar la denominación Euskal Herria (…) al conjunto de la región vasca en el siglo XIX”. Astakeria horiek ez dute iruzkinik egiterik merezi.\nLatinaren eta akitanieraren nahasketarenak, bai, ordea. Hasteko, eta hala balitz ere, zer? Baina “nahasketa” hitza ez da oso zehatza, Berdin esan genezake ingelesa saxoniera eta frankonormanderaren nahasketa bat dela… Baina hizkuntzak ez dira “nahasten”, 200 gramo akitaniera eta 150 zentilitro latin, euskara pantxineta bat balitz bezala. Liburuan hala azaltzen du kontua:\n“Ez más que probable que procediera [euskara, alegia] de una lengua mixta, una especie “pidgin” o papiamento creado a partir de la fusión de un dialecto aquitano del Pirineo con el latín (o con un protorromance), que habría funcionado como una lengua franca de grupos en diverso grado de romanización cultural antes de convertirse en una koiné regional” (37. or.).\nZaila da horrenbesteko ezjakintasun linguistikoa biltzea hain paragrafo txikian.\nBestalde, Juaristik hizkuntzalaritzan erabili izan diren zenbait termino nahasten ditu, eta gainera termino horiek ez dute gauza bera esan nahi: “pidgin” bat eta “koiné” bat ez dira gauza bera, ezta gutxiago ere, nahiz eta Juaristik sinonimo gisa erabili.\nTeoria hori “Esperando a los bárbaros” atalean garatzen du zabalago (atalen izenburuek badute umorezko kutsu bat). Gutxi asko, latina eta akitanieraren arteko “nahasketa” Pirinio Zentraleko lurretan sortu omen zen, eta handik mendebalderantz hedatu omen zen:\n“Dada la continuidad y frecuencia de relaciones entre los distintos pueblos del “saltus”, se impone suponer que necesitarían recurrir a una lengua franca. Esta no podía ser el latín, a causa de su romanización deficitaria [alta, “Vasconia se romanizó totalmente” diosku beste batean, 100. or.], pero sí una lengua mixta (…) De este modo, el resultado de la latinización parcial de una pequeña lengua semiextinta, adoptado como lengua franca por los vascones del extremo oriental del “saltus” (comarca de Jaca y Pirineo oscense) fue corriéndose e implantándose hacia el oeste, hasta convertirse en la koiné del “saltus” oriental (vascón) y del occidental (várdulo y caristio)” (113-115. or.).\nZer esanik ez, Juaristik bat egiten du Hego Euskal Herria ete bereziki EAEko lurraldeak Akitania aldetik “euskaldundu” zirelako teoriarekin. Auzi horretan sartu gabe, berak defendatzen duena, halako terminoetan, behintzat, absurdua da: Ockham-en Labanaren aurkako atentatua da.\nAmonamantangorri 2014-06-20 18:02\nXahori buruz defendatzen duen hipotesia jasota dago Wikipedia espainolaren testuan, hain justu, Juaristi bera aipatuz. Xahok, agente doblea izanik, bere diskurtso suhar iraultzaile eta protoabertzalea azpikeria-lan bategatik eratu omen zuen. Ez dakit zenbat gehiagok aldezten duten hori.\nKontua da, La Estirpe de Aitor-en jasota dagoen ikerketak estandar akademikoak erabat betetzen dituela. Maiz aipatzen da oraindik eskoletan. Euskal nazionalista bat ez litzateke asaldatu behar hor esaten denagatik, ezta elkarrizketan esaten denagatik ere, zuzen ala oker egon.\nHara! 2014-10-03 17:50\nJorge Etxague, mila esker zure ekarpenagatik. Zure iruzkinarekin gozatu dut eta ia-ia liburua irakurtzeko eta baldarkeria horiekin gehiago gozatzeko gogoa piztu didazu 😉\nJuaristigatik askotan entzun dut buru argikoa dela oso, baina badirudi beti disimulu antzean dabilela, ez baitiot entzun inolako jenialidaderik sekulan.\nEta ados Amonamantangorrirekin, bost ajola zer esaten duen, zer den egia eta zer ez. Nik neure euskaltasuna eta independentziazaletasuna ez dut inongo historia edo istoriotan oinarritzen.\nmugerre 2015-05-01 23:42\nBai, eta bera Chivas botila eta pikoleto baten arteko nahasketa. Gizon honen aurpegia itzela da. Beti gauza bera egiten du. Haizeak nora? Juaristi jauna hara! Bai literaturan, politikan zein ikerkuntzan.


euLEX: UZEIren datu-base lexikala\nEuskararen datu-base lexikala da euLEX, UZEIk euskararen tratamendu automatikorako sortu duen hizkuntza-baliabidea. Egun hainbat produktu eta aplikazio dauzkagu euskararako eta euskaraz, hizkuntzen teknologietan oinarrituta. Horiek, baina, hizkuntzari berari dagozkion oinarrizko baliabideak behar dituzte, tresna egokiekin batera.\nAzken urteotan Hizkuntza Naturalaren Prozesamenduan buru-belarri dihardu UZEIk. Horren lehen emaitza tLEMA izeneko lematizatzailea izan da, termino-lematizazioari begira sortua hasiera batean, baina lematizatzaile orokorra ere badena. Hain zuzen, tLEMAren oinarri da euLEXeko informazioa.\nOndoko pantailan ikus ditzakegu datu-basearen eremu guztiak, kontsultarako balia daitezkeenak, gero kategoria bakoitzak dagozkionak bakarrik jasoko dituen arren:\neuLEX etengabe eguneratzen da. Kategoria nagusietako sarrerak �terminoak batez ere� eguneratzen dira, kategoria itxiak eta hizkiak oso egonkorrak baitira. Beraz, izenak, adjektiboak eta aditzak dira egunero gehitzen eta berrikusten direnak. 105.000 sarrera nagusi ditu egun euLEXek (73.500 izen, 14.600 adjektibo, 7.300 aditz, 3.600 laburtzapen eta 4.800 adberbio, besteak beste), 13.700 alomorfo, 7.300 adizki eta 1.240 morfema. Alegia, ia 128.000 sarrera ditu guztira, euskal erabiltzaileen beharrei erantzuteko aski erakusgarria, gure ustez.\nDatu-base hau XML formatuan ELRA katalogoan salgai jartzeko egin den lana Eusko Jaurlaritzako Kultura Sailak (Hizkuntza Politikarako Sailburuordetzak) diruz lagundu du.\n[Azken eguneratzea: 2013/01/24]


BERRIAK - Page 2 of 19 - Ordizia Rugby\nAsteburuko karteldegia Denboraldiko azken partida ofiziala 23 urtez azpikoarentzat, Vallladoliden jokatuko baitu kontsolazio finala El Salvadorren aurka Pepe Rojo zelaian. Partida 16: 00etan jokatuko da eta, zalantzarik gabe, denboraldiko zirraragarrienetako bat izango da. Navarro, Perlines eta Fisaren taldeak Valentzian Les Abellesen aurka jasotako porrotaren arantza du, 49-21, non gipuzkoarrek ezin zuten euren potentzialak eskaintzen duen…\nAsteburuko karteldegia Joan den asteko emozioen ondoren badirudi karteldegia leunagoa dela eta atseden pixka bat ematen diela Ordizia Rugby Elkarteko zaleei. Asteburu honetan bi partida jokatuko dituzte gure taldeek, behe mailakoak. Lehenengoa larunbatean jokatuko da Ordizian 11: 00etan Eibarren aurka eta -14ak jokatuko du, eta bigarrena Landareko zelaian izango da, Hernaniren aurka 11:00etan. Igandean, Errugbi…\nAmpo Ordizia vs UE Santboiana kronika Ampo Ordiziak garaipen batekin amaitu du denboraldi erregularra. Moyua Goierrik, ordea, ez du zorterik izan eta finalerdietan erori da Les Abellesen kontra. Asteburu hau garrantzitsua zen klubarentzako. Alde batetik Ampo Ordiziak ligako final laurdenak etxean jokatzea zuelako jokoan, eta beste alde batetik 23 urtez azpiko taldeak ligako finalean egotea…\nAmpo Ordizia vs UE Santboiana Atarikoa Asteburu garrantzitsua dugu aurretik gure bi senior taldeentzat. Ohorezko Mailako taldeari dagokionez, Ampo Ordiziak denboraldi erregularreko azkeneko partida jokatuko du etxean, Altamiran, Santboianaren kontra. Iñigo Marotias eta Asier Pazosen taldea Burgosen berdinketa estu bat lortzetik datozte, eta seguru denboraldi erregularra garaipen batekin bukatu nahiko dutela, play-off-ei begira sentsazio onak…\nAmpo Ordizia vs Recoletas Burgos atarikoa\nAmpo Ordizia vs Recoletas Burgos atarikoa Joan den asteburuan jasandako porrot mingarriaren ondoren, etxeko entrenatzaileak ondo esan duen bezala, errugbiak beti ematen du bigarren aukera. Beraz, jaiki, Silverstorm El Salvadorren aurkako partida jokatu eta datorren igandean eguerdiko 12etan San Amaro zelaian Burgosko Unibertsitateko taldearen aurka jokatuko den partidan gorputza eta burua jartzea besterik ez dago….\nAmpo Ordizia vs SilverStorm El Salvador kronika Amaitu da gure ibilia aurtengo errege kopan. Taldeak amaierera bitarte borrokatu du gaur finalerako txartela lortzeagatik, baina garaipenak alde egin digu. Partida emozioz beterikoa izan da asi denetik, amaitu denera arte. 12. minutuan aurreratu da Valladolideko taldea entsegu baten bitartez. Gainera Samuel Katz ostikatzaileak entsegua gauzatzea lortu du…\nAmpo Ordizia vs Silverstorm EL Salvador Atarikoa\nAmpo Ordizia vs Silverstorm EL Salvador Atarikoa Larunbat honetan, arratsaldeko 4etan, Ampo Ordizia eta Silverstorm El Salvadorren arteko Errege Kopako finalerdiak jokatuko dira. Etxeko entrenatzaileak Vrac taldearen aurkako partidaren ondoren esan zuen bezala, denboraldiko PARTIDOA da Ordiziako parrokia osoak bere egutegian markatuta duen partida, Sevillako lurretan apirilaren 30eko asteburuan eta maiatzaren 1ean jokatuko den finalari…\nAmpo Ordizia vs Vrac Quesos Entrepinares kronika Makiletara begira izandako eraginkortasunak garaipena eman dio gaur Ampo Ordiziari. Pasa den urteko ligako txapeldunaren bisita jaso du gaur Iñigo Marotias eta Asier Pazosen taldeak, VRAC Quesos Entrepinares. Nahiz eta aurtengoa ez den Valladolideko taldearen urterik hoberena izaten ari, partida zaila eta lehiatua espero zuten ordiziarrek, eta horrela…\nAMPO Ordizia vs VRAC Quesos Entrepinares atarikoa\nAMPO Ordizia vs VRAC Quesos Entrepinares atarikoa Espainiako Selekzioak munduko errugbi koparako historiako bigarren sailkapena lortu ondoren, maila goreneko errugbia Altamirako estadiora itzuliko da igande honetan eguerdiko 12etan, Ampo Ordizia eta Vrac Quesos Entrepinares taldeen arteko hamalaugarren jardunaldiko partidarekin. Partidua omenaldiarekin hasiko da, 300 partida baino gehiago jokatu dituzten Ordizia Rugby Elkarteko hiru jokalarien ibilbidea…\nAsteburuko karteldegia 23 urtez azpiko taldearekin hasiz, Moyua Goierrik Valladolideko Pepe Rojo zelaian jokatuko du, 16: 00etan, Silverstorm El Salvador lehen sailkatuaren kontra. Aurreko astean Altamiran VRAC garaitzetik datoz gureak, eta multzoko bigarren postuan daude, lehenengoa den El Salvadorrengandik lau puntura. Beraz, garaipen batek lehen postuan egotea ekar liezaieke, betiere El Salvadorrek punturik lortzen ez…


"Irlandatik Euskal Herrira" musika ekitaldia - Aiaraldea.eus\n"Irlandatik Euskal Herrira" musika ekitaldia\nBegoñe Olabarria Astobiza 2010-05-15 15:27 Orozko\nAtzo iluntzan Donibane Aretoan "Irlandatik Euskal Herrira" musika jaialdia egon zan. Orozko Bizkaian sartu zaneko 225. urteurrena dala eta antolatu zan hau ekitaldiau eta Ibon Koteron, Niamh Ni Charra eta Gavin Ralston izan ziren musikariak.\nIbon Koteron bilbotarra da, 1967an jaio zan eta urte horretan bertan jaio zirean albokea bera bere, botxoko herrian, eta Txistu eta Pandereta Udal Akademia. Hemen ikisi auen Ibonek ia desagertuta egoan albokea joiten. Harrezkero, bera izan da neolitikotik datorren soinu tresna horren suspertzearen bultzatzaile nagosia.\nNiami Ni Charra Killarney-n jaio zan eta bertan hasi zan musikea ikisten 4 urtegaz.Irlanda osoko txapelduna da bai Fiddle bai Kontzertinea joiten.Europan, Asian eta Ipar Amerikan ibili da 8 urtez Riverdance-gaz solista. Denpora horretan 25000 ekitalditi gora emon ditu.\nGavin Ralstonek gitarrea ezeze, beste tresna asko bere joiten ditu. Produktorea da, soinu teknikaria...urte asko daroaz musika industrian sartuta. Gaurko egunean Irlandan prestigio handiko musikaria da.\nErrexal Kultur Ekimenari esker zertu ahal izan da The Basque-Irish Connection uzenekoaren lehenengo euskal gira eta horren barruan, gaur Lantziegon joko daurie, Nuestra Señora del Campo ermitan, bihar Garesen, Gomacin Elkartean, 18an Tolosako Topic Aretoan eta 19an Bilborock Aretoan.\nAnonimo 2010-05-18 11:34 Erantzuna | #1\nIbon Koteronen ekarpena alboka mundura zalantzan jartzerik ez dago, baina bera suspertzaile nagusia dela esatea ez litzateke bidezkoa. Hor dago Juan Mari Beltran maisuaren lana. Instituzio bat herri musikaren alorrean. Ikerketan eta berreskuratzean lan potoloa egin duena albokaren munduan.


Cookieei buruzko Politika - Egoitza elektronikoa Burlatako Udala\nWebgune honek cookieak erabiltzen ditu –propioak eta hirugarrenekoak–, teknikoak, pertsonalizaziokoak eta analisiak egitekoak, zure nabigazioa optimizatu, zure nahietara egokitu eta analisi-lanak egiteko. Nabigatzen jarraituz gero, cookieei buruzko gure politika onartzen duzu.\nCookieak artxibo edo informatika-programa txikiak dira, erabiltzailearen terminalean (ordenagailua/smartphone/tablet) metatzen direnak webgune batzuetan sartzean, eta haren memorian gordetzen direnak. Artxibo horiek nabigazioa erraztu dezakete, besteak beste, webgunean egindako mugimenduen jarraipena eginez, saio-hasiera gogoratuz, formularioak automatikoki betez, lehenetsitakoak gogoratuz…\nEzaugarri horiek nabigatzen duen pertsonaren bizitza pribatuko kontu batzuk utz ditzakete agerian, eta, horregatik, garrantzitsua da behar bezala informatuta egotea eta bere pribatutasuna babesteko baliabideak erabilgarri izatea.\nKudeatzen dituen entitatearen arabera, cookieak bi taldetan sailkatzen dira:\nCookie propioak: editoreak berak kudeatutako ekipo edo domeinu batetik –bertatik ematen da bezeroak eskatutako zerbitzua– erabiltzailearen ekipora bidaltzen direnak.\nHirugarrenen cookieak: editoreak kudeatzen ez duen ekipo edo domeinu batetik erabiltzailearen ekipora bidaltzen direnak; beste entitate batek bidaltzen ditu, cookieen bidez lortutako datuak erabiltzen baititu.\nBada, baita ere, bigarren sailkapen bat, bezeroaren arakatzailean bilduta egoten diren denbora-epearen araberakoa:\nSaioko cookieak: aldi baterako cookieen artxiboak dira, arakatzailea itxitakoan ezabatzen direnak.\nCookie iraunkorrak: artxibo horiek arakatzailearen azpikarpeta batean gelditzen dira eskuz ezabatu arte, edo erabilitako arakatzaileak ezabatzen dituen arte artxiboan ezarritako iraupenarekin bat.\nAzkenik, bada beste sailkapen bat, bost cookie mota biltzen dituena, lortutako datuen tratamenduaren helburuaren arabera.\nCookie teknikoak: Erabiltzaileari webgune, plataforma edo aplikazio baten bidezko nabigazioa egiteko aukera ematen diote; halaber, badauden aukera edo zerbitzuak erabiltzeko aukera ere ematen diote, adibidez trafikoa kontrolatzea, saioa identifikatzea, nabigazioan zehar segurtasun elementuak erabiltzea, bideoak edo soinua hedatzeko edukiak biltzea, edo edukia sare sozialen bidez partekatzea.\nPertsonalizazio-cookieak: Erabiltzailearen terminalean dauden zenbait irizpideren arabera aurrez zehaztutako izaera orokorreko ezaugarri batzuk aktibatzen dituzte erabiltzailea zerbitzuan sartzen denean, adibidez hizkuntza, edo zerbitzuan sartzeko erabilitako arakatzailea.\nAnalisi-cookieak: Cookieei lotutako webguneen erabiltzaileek duten jokaerari jarraipena egin eta hura aztertzeko aukera ematen diote beren arduradunari.\nPublizitate-cookieak: Editoreak web orri batean sartu dituen publizitate-guneen –halakorik sartu badu– kudeaketa ahalik eta modu eraginkorrenean egiteko aukera ematen dute, zenbait irizpidetan oinarrituta, esaterako, editatutako edukian edo iragarkiak erakusteko maiztasunean.\nJokaeraren araberako publizitate-cookieak: Editoreak webgune batean sartu dituen publizitate-guneen –halakorik sartu badu– kudeaketa ahalik eta modu eraginkorrenean egiteko aukera ematen dute. Cookie horiek erabiltzaileen jokaerari buruzko informazioa biltzen dute, haien nabigazio-ohiturak modu jarraituan aztertuta; horrela, erabiltzailearen profil espezifiko bat garatzeko aukera dago, horren araberako publizitatea erakusteko.\nAlderdi horri buruzko informazio gehiago nahi izanez gero, kontsultatu Datuak Babesteko Espainiako Agentziaren gida, cookieen erabilerari buruzkoa\nWEBGUNEAN ERABILITAKO COOKIEAK\nMota: Cookie propioa, saiokoa eta teknikoa. Cookie hori gailuaren memorian sartzen da, eta soilik balio du saio aktiboak webgunean irauten duen bitartean. Ez du grabatzen inolako informaziorik modu iraunkorrean zure ordenagailuan. Era berean, horien bidez ziurtatzen da blogean iruzkinak egiten dituzten erabiltzaileak gizakiak direla, eta ez aplikazio automatizatuak. Horrela, spam delakoa saihesten da.\nEginkizuna: PHP lengoaiak cookie hori erabiltzen du saioaren aldaerak web zerbitzarian gorde ahal izateko. Cookie hori funtsezkoa da webgune honetako formularioak bidaltzeko.\nMota: Hirugarrenen cookieak, analisiak egitekoak eta iraunkorrak.\nEginkizuna: Google Analytics aplikazioko cookiea, erabiltzaileak bereizteko erabiltzen dena. Honako esteka honetan informazio gehiago aurkitzen ahal da: http://www.google.com/intl/es/policies/technologies/types/\nMota: Cookie propioa, saiokoa eta pertsonalizaziokoa.\nEginkizuna: Barne-erabilerako cookiea, beharrezkoa webguneak funtzionatzeko, erabiltzailearen IDrako eta erabiltzaileak aukeratutako hizkuntza gogoratzeko.\nMota: Cookie propioa, saiokoa eta analisia egitekoa.\nEginkizuna: cookie horiek webgunea kokatutako zerbitzariarenak dira, eta alojamendu-planaren trafikoa aztertzen du.\nWebgune honetan ez dugu erabiltzaileak nabigatzean izandako jokaeraren ondorio den inolako iragarkirik erabiltzen.\nCOOKIEAK ONARTZEA ETA KONFIGURATZEA\nEntitateak ulertzen du zuk cookieen erabilera onartzen duzula:\nCookieak onartzea:Cookieen erabilera onartzen da, eta ez duzu berriz ikusiko ohar hau.\nKonfigurazioa aldatzea.Aditzera ematen zaizu edozein unetan aukeratu ditzakezula webgunean zer cookie aritzea nahi duzun, arakatzailearen konfigurazioaren bidez, hurrengo atalean azaltzen den bezala.\nCOOKIEAK KONFIGURATZEA, BLOKEATZEA ETA EZABATZEA.\nOro har, arakatzaileek cookieei buruzko konfigurazio-aukera batzuk dituzte, pribatutasun maila desberdinak hautatzeko. Horrela, webgune batek –honek, adibidez– erabil ditzakeen cookie guztiei uko egiteko aukera dago, baita gorde izanen ziren guztiak ezabatzeko ere.Parametro horiek aldatzeko, laguntza eskatzen ahal diozu haren fabrikatzaileari, edo jarraian ageri den informazioa kontsultatu:\nErabiltzaileak webgune honen cookieren bat, edo guztiak, mugatzen edo blokeatzen baditu, baliteke web orriak ematen dituen funtzionaltasun edo zerbitzu batzuk erabilgarri ez egotea.\nEra berean, cookieak kudea ditzakezu zure arakatzailean, honako tresna hauen bidez:\nCOOKIEEN POLITIKA EGUNERATZEA.\nBaliteke gure webguneko cookieei buruzko politika eguneratzea; horregatik, gure webgunean sartzen zaren bakoitzean politika hau berrikusteko gomendioa egiten dizugu, cookieak nola eta zertarako erabiltzen ditugun behar bezala jakin dezazun.\nHau da Burlatako Udala egoitza elektronikoa; horren argitalpena eta ezaugarriak Nafarroako Aldizkari Ofizial


Petronorrek bere 50. urteurrena ospatuko du "68aren Ostean" erakusketarekin, Arte Ederren Museoan - Petronor\nALBISTEAK Petronorrek bere 50. urteurrena ospatuko du “68aren Ostean” erakusketarekin, Arte Ederren Museoan\nPetronorrek bere 50. urteurrena ospatuko du “68aren Ostean” erakusketarekin, Arte Ederren Museoan\nMiguel Zugaza, Emiliano Lopez Atxurra, Almudena Ros eta Bingen Zupiria, gaur.\nPetronorrek 50. urteurrena ospatuko du datorren urtean, “68aren Ostean” erakusketa babestuz, azken bost hamarkadetan Euskal Herrian izan den artearen ikuspegi ezezaguna. Bilboko Arte Ederren Museoan ikusi ahal izango da, datorren urtearen amaieran.\nPetronorren presidente Emiliano Lopez Atxurrak eta Eusko Jaurlaritzako Kultura eta Hizkuntza Politikako sailburu eta Bilboko Arte Ederren Museoa Fundazioaren Patronatuko presidente Bingen Zupiriak aurrekontu-eranskina sinatu dute gaur, joan den maiatzean sinatu zuten lankidetza-hitzarmenari gehitzeko, eta, horrenbestez, museoari egindako ekarpen ekonomikoa handitzeko.\nMiguel Zugaza Bilboko Arte Ederren Museoaren zuzendariak azaldu duenez, “68aren Ostean. Artea eta praktika artistikoak Euskal Herrian, 1968-2018 izenburupean, Euskal Herriko artearen ikuspegi zabal eta ezezaguna egongo da ikusgai”, museoaren eraikin modernoan, 2018ko azarotik 2019ko apirilera arte, Petronorren bilakaera historikoaren kokaleku den eskualdearen historia ekonomiko eta industrialarekin batera joan dena. Lopez Atxurrak bere aldetik hurrengoa azpimarratu du: “herri batek eta gizarte batek, kulturarik gabe ez dauka etorkizunik, horregatik gure borondatea izan da gure 50. urteurrena finkatzea kulturaren arloan”.\nHautaketa zabala izango da, artisten hainbat belaunaldiren 200 artelanetik gora izango baititu (pintura, eskultura, fotografia, bideo-artea, paper gaineko obra), eta aukera emango digu agertoki berezi honetan azken mende-aldaketan artea modernizatzeko izan diren formen berri izateko, eta hemen sortutako ibilbide indibidualek eta kolektiboek Estatuan eta nazioartean izan duten garrantzia baloratzeko. “Alicia Koplowitzen erakusketari esker entziklopedia bat eduki dugu, izan da artearen historia erakutsi digun entziklopedia, eta 2018. urteak beste entziklopedia txiki bat ikusteko aukera emango digu, izango da 19868tik hona euskal arteak sortu duenaren entziklopedia”, aipatu du Zupiriak.\nEra berean, ekitaldian balantzea egin dute orain dela gutxi amaitutako Alicia Koplowitz - Grupo Omega Capital Bilduma erakusketari buruz, Petronorrek babestu duen lehenengoa izan baita. Guztira, zabalik egon den bitartean, 139.615 bisitari izan ditu.


Aldundiaren museoak — Museo Zumalakarregi Museoa\nSail honetan aldundiko museoen artean eta Gordailuren artean lankidetzan garatzen diren jardueren informazioa eskaintzen da. Gipuzkoako ondare historiko-artistiko, arkeologiko eta etnografikoko kontserbazio, ikerketa eta hedapenaren inguruan burutzen diren programak, jarduerak, erakusketak eta proiektuak.\nGipuzkoako Foru Aldundia hiru museoren jabe da (Igartubeiti Baserri Museoa, Euskal Itsas Museoa eta Zumalakarregi Museoa), Gordailua (Gipuzkoako Foru Aldundiaren Ondare Bildumen Zentroa da) baita Agorregi burdinolaren jabe ere.\nGordailua Gipuzkoako Kultur Ondare Higigarriaren Zentroa da. Irunen dago, eta Gipuzkoako Foru Aldundiaren bildumen funts higigarriak biltzen ditu, baita Gipuzkoako beste entitate batzuenak ere, hala nola, San Telmo Museoarenak eta Kutxa Fundazioarenak. Gainera, Zaharberritze Tailer bat ere badu, pintura, eskultura eta harrizko materialetan espezializatua.\nSarrera bateratua Zumalakarregi Museoarekin eta Igartubeiti Baserri Museoarekin: 7,00 €\nGipuzkoako Foru Aldundiak lurraldeko hiru foru-museoetarako sarbidea baimentzen duen sarrera konbinatua eskaintzen du:\nZumalakarregi Museoa (Ormaiztegi), XIX. mendeko Euskal Herria ezagutu eta aztertzeko erreferentzia zentroa, XVII. mendeko baserri tipikoa den Iriarte Erdikoa etxean.\nIgartubeiti Baserri Museoa (Ezkio-Itsaso), euskal baserriaren historiara hurbiltzeko aukera ematen digun XVI-XVII. mendeko baserria.\nEuskal Itsas Museoa (Donostia): euskal itsas ondarea eta historia lantzen duen zentroa. Donostiako portuan dago, Kontsulatuaren dorretxean, XVIII. mendeko eraikinean.\nTiketa hiru museoetako edozeinean eros daiteke eta baliogarria da zentro bakoitzaren ordutegiaren barne. Aldez aurretik eskatuz gero, bisita gidatua egiteko aukera eskaintzen du. Iraunaldi mugagabea du.\nPieza ibiltariak (IM-UM-ZM-Gordailua)\nAldundiaren museoek Gordailuan gordetzen den ondare higigarria ezagutzera emango dute. Bere zentroetan ikusgai jarriko dituzte, aldi baterako erakusketen edota programa berezien bidez.\nFeillet aizpen inguruan (EIM-ZM elkarlana)\nAldi baterako erakusketa Zumalakarregi Museoan "Hélène eta Blanche Feillet: Emakume margolari aitzindariak XIX. mendeko Euskal Herrian" (Zumalakarregi Museoa, 2015eko martxoak 6 – irailak 4).\nErakusketa birtuala Euskal Itsas Museoan "Euskal kostaldea Feillet aizpen lanetan". XIX. mendeko Euskal Herriko itsasbazterreko herrietako ibilbidea, Hélène eta Blanche Feillet-en litografia, akuarela, olio-pintura, marrazkia eta zirriborroen bidez.\nZumalakarregi Familia Txartela


Ibili enpresa Bergaran sortu zen 1942an, sukaldeko tresnak ekoiztu eta banatzen ditu.\nBere balio nagusiei eutsiz (berrikuntza, diseinua, kalitatea, zerbitzua eta zintzotasuna), urteetan zehar egokitu eta garatu da, gaur egun Espainiako merkatuan lider izan arte. Ibilik 60 herrialde baino gehiagotan banatzen du sukaldeko tresneria; arrakasta bezero, hornitzaile eta lantaldearen lanaren ondorioa da.\nBezero eta erabiltzaileen artean produktu ugari dituelako nabarmentzen da, tresna tradizionalenetatik hasi eta tresna berritzaile, harrigarri eta dibertigarrienetaraino.\nEUSKAL HERRIKO OBJEKTU TRADIZIONALEN “HAU” DISEINU LEHIAKETAren laugarren edizioan txokolate-ontzia berraztertzea proposatu zen. Objektu hori txokolatea prestatzeko erabiltzen zen sukaldeko tresna da, alegia. Tutu-formakoa da eta behealdean sabelduna da; ahoaren aldean, berriz, lisoa da, eta kirten bat du. Goialdean, erdian zulo bat duen estalki bat dauka. Bertatik, egurrezko irabiagailua edo ehogailua sartzen da; berez, estalkiaren zulotik ateratzen den barra luze bat da, bi noranzkoetan bira egiten duena. Hala, uretan edo esnetan murgildutako txokolate-ontzak irabiatu egiten dira, nahasketa desegin eta loditzen den arte. Txokolate-ontzi batzuk idulki baten edo hanka txiki batzuen gainean jarri ohi ziren.\nAgurtzane Garaik (San Telmo Museoko bitartekaritza arduraduna), Fermín Leizaolak (Aranzadi Zientzia Elkarteko Etnografia Saileko zuzendaria), Iosu Rodriguezek eta Jon Lamborenak (IBILI Menaje), Elisabeth Urrutiak (industria-diseinu alorreko irakaslea eta ikerlaria Mondragon Unibertsitatean), Rafa Gorrotxategik eta Carlos Sánchezek (Bitamine Faktoriaren izenean) osatutako epaimahaiak NAHUA proiektua saritu zuen, JUNE LIZASO ODRIOZOLAK eta MARTA LOIDI URQUIZUK aurkeztutakoa.\nNAHUA proiektuak objektuaren alderdi teknikoak, funtzionalak eta formalak trebeziaz eta sentiberatasunez konbinatzen ditu, eta erabilitako lengoaiaren aberastasuna nabarmentzen duen diseinu bat proposatzen du. Era berean, jatorrizko objektuarekiko fideltasuna mantendu egiten du, aldi berean haren ezaugarri nagusietako batzuk egungo erabilera eta ohituretara eguneratuta.\nProiektu irabazlea eta lan nabarmenenak biltzen dituen erakusketa ikusgai egongo da San Telmo Museoan udan zehar.\nBitamine Faktoriak, lehiaketa honen antolatzaile den erakundeak, babesleen laguntza, epaimahaikideen lana eta parte-hartzaileek erakutsitako interesa eskertzen ditu.\nNAHUA - JUNE LIZASO ODRIOZOLA eta MARTA LOIDI URQUIZU\nMOKAMA - NORA GONDAT UNZALU eta EIDER SANCHEZ IMAZ\nNabarmendutako proiektu finalista\nLA TXOKO - Aitor Marauri Jauregui, Oier Arevalillo Labayen\nGOXOPOT - Miren Loiti Jaca, Ibone Aboitiz Anakabe\nIKATZ - Paula Iglesias Izcue, Eider Gabirondo Lopez\nEDONORA - Maitane Urkiola Martinez, Ane Barandiaran Lopez de Audicana\nGOXOKO - Malen Deniz Ayerbe, Mireia Elexpe Román\nK'AKAW' - Arrate Serrano Otadui, Uxue Cabañes Iturbe\nArgazkiak: Oskar Moreno


Bathelémont - Wikipedia, entziklopedia askea.\nBathelémont Frantziako udalerri bat da, Meurthe eta Mosela departamenduan dagoena, Ekialde Handia eskualdean. 2013an 58 biztanle zituen.\nArracourt, Athienville, Bauzemont, Bures, Hénaménil eta Valhey\n31 (%47.7) 33 (%50.8)\n2007an Bathelémont udalerrian erroldatutako biztanleak 58 ziren. Familiak 24 ziren, horien artean 4 pertsona bakarrekoak ziren (4 bakarrik bizi ziren emakumeak eta 4 bakarrik bizi ziren emakumeak), 8 seme-alabarik gabeko familiak ziren eta 12 seme-alabak dituzten bikoteak ziren.\n2007an 25 etxebizitza zeuden, 23 familiaren etxebizitza nagusia ziren eta 2 hutsik zeuden. 23 etxeak ziren eta 2 apartamentuak ziren. 23 etxebizitza nagusietatik 16 bere jabearen bizilekua ziren, 5 alokairuan okupaturik zeuden eta 2 doan lagata zeuden; 6 etxek lau gela zituzten eta 17 etxek bost zituzten. 18 etxek euren parking plaza propioa zuten azpian. 9 etxetan ibilgailu bat zegoen eta 11 etxetan bat baino gehiago zituzten.\nBathelémont udalerriko biztanleria-piramidea 2009an .\n2007an lan egiteko adina zuten pertsonak 42 ziren, horien artean 28 aktiboak ziren eta 14 inaktiboak ziren. 28 pertsona aktiboetatik 24 lanean zeuden (13 gizon eta 11 emakume) eta 4 langabezian zeuden (2 gizon eta 2 emakume). 14 pertsona inaktiboetatik 6 erretiraturik zeuden, 5 ikasten zeuden eta 3 "bestelako inaktibo" gisa sailkaturik zeuden.\n2000. urtean Bathelémont udalerrian 4 nekazaritza-ustiategi zeuden, 664 hektarea erabiltzen.\nBauzemont (2,1 km)\nHénaménil (3,5 km)\nArracourt (3,7 km)\nBures (3,9 km)\nAzken aldaketa 18 urria 2021(e)an, 11:23(e)tan